## **Kənd təsərrüfatı statistikasına dair metodoloji izahlar**

## **Fərdi sahibkarlar, ailə kəndli və ev təsərrüfatlarında**

## **yazlıq bitkilər əkininin gedişinə dair məlumatların**

## **toplanması, işlənməsi və təqdim edilməsi**

## **QAYDALARI**

Fərdi sahibkarlar, ailə kəndli və evtəsərrüfatlarında yazlıq bitkilər əkininin gedişinə dair məlumatlar seçmə müayinə əsasında “Fərdi sahibkar, ailə kəndli və ev təsərrüfatlarında yazlıq bitkilərin əkini haqqında” (3-a-kt №-li forma) əsasında ildə 5 dəfə olmaqla mart-iyun aylarında hər ayın 1-i vəziyyətinə təqdim olunur. Müayinə üçün təsərrüfatlar kənd inzibati ərazi dairəsinə (vahidinə) daxil olan yaşayış məntəqələrində fəaliyyət göstərən fərdi sahibkarlar, ailə kəndli və evtəsərrüfatlarından seçilir. Bu zaman, təsərrüfatlar üzrə əkinlərə dair məlumatlar həm həyətyanı sahələri, həm də pay torpaqlarında olan əkinləri əhatə etməlidir.

Fərdi sahibkarlar, ailə kəndli və evtəsərrüfatlarında müayinə aparmaq üçün təsərrüfatbaşına uçot kitablarının IV bölməsindəki əkin yerinə dair məlumatlardan istifadə (0.01 hektar dəqiqliklə) edilir. Təsərrüfatların seçilməsi aşağıdakı qaydada aparılır.

**Misal.** Kənd inzibati ərazi dairəsinə (vahidinə) daxil olan yaşayış məntəqələrində 150 fərdi sahibkar, ailə kəndli və evtəsərrüfatları vardır. Bu təsərrüfatlar üzrə həyətyanı və pay torpaqlarında əkin yeri təsərrüfatbaşına kitabın son məlumatına görə 240.00 hektar təşkil edir. Onda, təsərrüfatların 2 faizi üzrə bu rəqəmlər aşağıdakı kimi olar:

seçməyə düşən təsərrüfatların sayı (150\*2/100) = 3

Beləliklə, yuxarıda göstərilən 3 təsərrüfatı seçmək üçün əvvəlcə təsərrüfatlar əkin yerinin ölçüsünə görə artan istiqamətdə sıra ilə yazılır və siyahıda mövcud olan təsərrüfatlar üzrə interval müəyyən edilir. Yəni,

150 : 3 = 50

Deməli, siyahıdakı təsərrüfatların hər əllisindən biri seçmə müayinə üçün ayrılmalıdır. Başqa sözlə, sıra №-si 50, 100, 150-ci olan təsərrüfatlar yazlıq bitkilər əkininin gedişini öyrənmək üçün seçilir. Bu təsərrüfatlar üzrə cəmi əkin yeri (0.01 hektar dəqiqliklə) 4.80 hektara (1.00+1.80+2.00) bərabərdir.

Təsərrüfatlar seçildikdən sonra (təsərrüfatların təmsilçiliyini daha yaxşı təmin etmək məqsədilə hər dəfə onların üçdə biri yenisi ilə əvəz edilir) nəzərdə tutulmuş müddətlərdə bu təsərrüfatlarda hesabat tarixinə kimi (artan yekunla) əkilmiş yazlıq bitkilərin sahəsi barədə məlumatlar təsərrüfatın özü tərəfindən 3-kt №-li formaya dair əlavə 1-ə yazılaraq kənd ərazi dairəsinə (vahidinə) təqdim olunur.

Fərz edək ki, sorğu nəticəsində bu təsərrüfatlar üzrə hesabat tarixinə yazlıq bitkilərin əkin sahəsi aşağıdakı kimi olmuşdur, 0.01 hektar dəqiqliklə:

bitkilərin növü ümumi əkində onların

xüsusi çəkisi - %

yazlıq buğda…….......…........…......……0.12 26.67

çəltik……………..…......................….....0.08 17.78

dənlik qarğıdalı……......................….......0.07 15.55

kartof……………….......................…..…0.14 31.11

tərəvəz-cəmi………….......................…...0.01 2.22

çoxillik otlar………….........................….0.03 6.67

cəmi əkin…………….........................…..0.45 100.0

Təsərrüfatın ümumi əkin yeri (payızlıq

və keçmiş illərin çoxillik otları altında

olan sahələr nəzərə alınmadan)….....……4.80 x

Əkin yerindən istifadə %-zi:

0.45 \* 100 / 4.80 = 9.38%

Bütövlükdə kənd ərazi dairəsi (vahidi) üzrə ümumi əkin yerinin 240.00 (payızlıq və keçmiş illərin çoxillik otları altında olan sahələr nəzərə alınmadan) hektara bərabər olduğunu bilərək əkin yerindən istifadə faizinə görə ümumi əkin sahəsini aşağıdakı kimi müəyyən etmək olar:

240 \* 9.38%:100 = 22.51 hektar

Beləliklə, kənd ərazi dairəsi (vahidi) üzrə yazlıq bitkilərin əkininə dair ümumi sahə müəyyən edilir, sonra seçmə müayinəyə düşən təsərrüfatlarda ayrı-ayrı bitki növlərinin xüsusi çəkisinə əsasən 22.51 hektar cəmi əkin sahəsi uyğun olaraq bölüşdürülür.

**Misal.** Yazlıq buğdanın sahəsini tapmaq üçün aşağıdakı qaydada hesablama aparmaq lazımdır:

22.51 \* 26.67 : 100 = 6.00 hektar

Deməli, hesabat tarixinə kənd ərazi dairəsi (vahidi) üzrə 6.00 hektar sahədə yazlıq buğda səpilmişdir. Digər bitki növləri üzrə əkin sahələri də buna oxşar qaydada müəyyən edilir.

Yazlıq bitkilər əkininin gedişi haqqında məlumatlar nəzərdə tutulmuş müddətlərdə toplanılır və yuxarıda göstərilən qaydada ərazi dairəsi (vahidi) üzrə yekun məlumatlar həsablanır və hesabat tarixindən sonraki gün 3-kt №-li hesabat forması üzrə rayon statistika idarəsinə təqdim olunur.

Həmin metodoloji izahatın təsdiqi ilə əlaqədar 2002-ci il 9 dekabr tarixli 44/11 №-li qərarla təsdiq edilmiş qaydalar öz qüvvəsini itirir.

**Əkin sahələrinin qəti uçotunun keçirilməsinə dair**

## **GÖSTƏRİŞLƏR**

**I. Ümumi hissə**

1. Kənd təsərrüfatı bitkilərinin əkin sahələrinin ümumi ölçülərini müəyyən etmək məqsədilə rəsmi statistika orqanları hər il əkin sahələrinin qəti uçotunu keçirirlər.

Uçot nəticəsində cari ilin məhsulu üçün payızlıq və yazlıq bitkilərin əkin sahələrinin ölçüləri, eləcə də çoxillik otların və digər bitkilərin əkin sahələrinin ölçüləri barədə ayrı-ayrı təsərrüfat kateqoriyaları üzrə məlumatlar əldə edilir.

2. Əkinlərin uçotunun aparılmasına yazlıq bitkilərin əkini başa çatdıqdan sonra, lakin iyunun 1-dən gec olmayaraq başlanılmalıdır. Ayrı-ayrı hallarda, əgər hər hansı gec səpilən bitkinin əkini (məsələn, pomidor və ya digər şitillə əkilən bitkilər) və yaxud yayda basdırılan kartofun əkini tam başa çatmamışsa, istisna hal kimi həmin bitkilər üzrə əkin sahələri haqqında məlumatlar təxmini olaraq hesabat məlumatlarına daxil edilir. Bu zaman, əkini aparmaq üçün hazırlanmış torpaq sahəsinin və toxumun (şitilin) mövcudluğu zəruridir. Bu bitkilərin səpini (əkini) tam başa çatdıqdan sonra rayon statistika idarəsi faktiki əkilmiş bitkinin sahəsini yoxlamalı və ciddi fərq olan hallarda dərhal Dövlət Statistika Komitəsinə bildirilməlidir.

Efir-yağlı bitkilərin geniş əkini aparılan rayonlar əkin sahələrini ayrı-ayrı bitki növləri üzrə daha ətraflı göstərməlidirlər.

3. Əkin sahələrinin uçotu Azərbaycanın bütün ərazisində həm kənd, həm də şəhər yerlərində (dəmir yolu və su nəqliyyatı, torpaq və şosse yolları, qaz və elektrik xətləri kənarında, dövlət ehtiyatı torpaqlarında, meşə təşkilatlarının və s. sahələrində aparılan əkinləri daxil etməklə) aparılır.

Təsərrüfatdaxili yer quruluşu planında nəzərdə tutulmayan tarlaarası müvəqqəti yollar ümumi əkin sahəsindən çıxarılmır.

4. Daxili işlər və müdafiə nazirliklərinin təsərrüfatları üzrə əkin sahələrinin uçotu təsərrüfatlar, müəssisələr və təşkilatlar üçün nəzərdə tutulmuş qaydada aparılır.

**II. Hazırlıq işləri**

5. Rayon (şəhər) statistika idarələri uçot başlanılana qədər aşağıdakı hazırlıq işlərini yerinə yetirməlidirlər:

a) əkini olan və olmayan bütün kənd təsərrüfatı müəssisələrinin, kollektiv, icarə və kiçik müəssisələrin, sair dövlət və yardımçı kənd təsərrüfatlarının siyahıları dəqiqləşdirilməlidir. Siyahıda əkini olmayan müəssisə, idarə və təşkilatların adının qarşısında “əkini yoxdur” sözləri yazılmalıdır.

Müəssisə, idarə və təşkilatların yardımçı kənd təsərrüfatlarının əkinləri onların tabe olduqları müəssisə, idarə və təşkilatların yerləşdikləri ərazi üzrə deyil, əkinlərin yerləşdiyi ərazi üzrə uçota alınır. Ayrı-ayrı belə təsərrüfatların uçotdan qalması hallarının qarşısının alınması məqsədilə müəssisələrin (idarə və təşkilatların) yerləşdikləri ərazilərin statistika idarələri bu müəssisələrin əkinləri barədə müvafiq rayon statistika idarələrinə məlumat verməlidirlər.

b) keçən ilin əkin sahələrinin uçotuna dair təsərrüfatlar və rayon üzrə məlumatlar hazırlanmalıdır. Əgər rayonun ərazisində dəyişiklik olmuşsa, rayon statistika idarəsi məlumatları yeni sərhədlər üzrə hesablamalıdır.

c) cari ilin yazında səpilmiş yazlıq bitkilərin və keçən ilin payızında səpilmiş payızlıq bitkilərin əkin sahələri haqqında hər bir təsərrüfat və rayon üzrə məlumatları hazırlamalıdır.

ç) əkinin aparıldığı dövrdə lazım gələn hallarda təsərrüfatlarda əkinin gedişinə baxış keçirilməlidir. Təhrifetmə halları müəyyən edilərsə hesabatlarda müvafiq düzəliş aparılmalı və məlumatların qəsdən təhrif edilməsində günahkar olan şəxslər barədə qanunvericilikdə nəzərdə tutulmuş sanksiyalar tətbiq edilməlidir.

d) əkinlərin yekunu üzrə hesabatın tərtib edilməsinə cavabdeh olan işçilərlə əvvəlcədən tərtib edilmiş qrafik üzrə təlimatı müşavirə keçirilməlidir.

e) təlimat zamanı hesabat tərtib edəcək təsərrüfat, müəssisə və təşkilatlar 4-kt №-li hesabat blankları ilə, kənd ərazi dairələri (vahidləri) isə 1 №-li köməkçi cədvəllə təmin edilməlidir.

ə) əkin sahələrinin uçotu məsələləri üzrə yerli mətbuatda, radioda və təsərrüfatların təşkil etdikləri yığıncaqlarda və s. izahat işləri aparılmalıdır.

**III. Əkin sahələrinin uçotu**

***Kənd təsərrüfatı müəssisələri və digər təşkilatlarda***

***uçotun aparılması***

6. Kənd təsərrüfatı müəssisələri qrupuna fərdi sahibkarlar və ailə kəndli və ev təsərrüfatları istisna olmaqla müxtəlif təşkilati-hüquqi formalı bütün təsərrüfatlar (balıqçılıq daxil olmaqla), dövlət və qeyri-dövlət kənd təsərrüfatı müəssisələri – kollektiv icarə müəssisələr, istehsal kooperativləri, yardımçı kənd təsərrüfatları, sair özəl və dövlət təsərrüfatları daxil edilir. Bu təsərrüfatlarda əkin sahələrinin uçotu 4-kt №-li forma üzrə onların əvvəlcədən dəqiqləşdirilmiş siyahıları əsasında aparılır.

7. Əkin sahələrinin qəti uçotunun yekunları haqqında 4-kt №-li hesabat ilkin mühasibat sənədlərinin - əməyin və yerinə yetirilmiş işlərinin uçotu vərəqi (Forma № 66 və 66a), traktorçu-maşinistin uçotu vərəqi (Forma № 67), əməyin və xərclərin uçotu jurnalı (Forma № 37), bitkiçilik üzrə istehsal hesabatı və s. əsasında aparılır. Lazım gələn hallarda faktiki əkilmiş sahə ölçülür.

8. Əkinin yekunları haqqında hesabatı imzalamış şəxslər verilən məlumatların doğruluğu və dəqiqliyinə görə məsuliyyət daşıyırlar.

4-kt №-li hesabat forması tərtib edilərkən aşağıdakıların nəzərə almaq lazımdır.

“Keçən ilin payızında əkilib” bölməsində arpa üzrə 3-cü sətirdə məlumatlar kəsr xətti ilə yazılır: surətdə həm dən və həm də yaşıl yem üçün, məxrəcdə isə yalnız dən üçün olan əkinlər göstərilir.

Yaşıl yem, silos və otarma üçün əkilmiş payızlıqlar yazlıq əkinlərinin sonuna qədər öz təyinatları üzrə istifadə edilməmişsə, habelə yazlıqların əkini qurtarana qədər yaşıl yem üçün istifadə olunmuş payızlıqlarının yerində yazlıq bitkilər əkilmişdirsə, onda həmin sahələr 4-kt №-li formada “yazlıq bitkilər əkilməyən sahələrdə yaşıl yem, silos, otarmaq, dənəvər yem və briket almaq üçün əkinləri daxil etməklə cəmi”, o cümlədən silos üçün” 12-ci və 13-cü sətirlədə göstərilir.

Yaşıl yem, silos və otarma üçün istifadə olunmuş payızlıqların yerinə əkilmiş yazlıq bitkilər 4-kt №-li formada müvafiq bitkilər üzrə göstərilir.

9. Əkinlərin yekunu haqqında 4-kt №-li hesabat forması iki nüsxə tərtib edilir, bunlardan biri rayon statistika idarəsinə verilir, ikinci nüsxə isə rayon statistika idarəsi tərəfindən hesabat qəbul edildikdən sonra təsərrüfata qaytarılır.

***Fərdi sahibkarlar, ailə kəndli və ev təsərrüfatlarında***

***uçotun aparılması***

10. Fərdi sahibkarlar, ailə kəndli və evtəsərrüfatlarında əkin sahələrinin uçotu sorğu yolu ilə 1 №-li əlavə üzrə hər 5 təsərrüfatdan birində, yaxud ümumi təsərrüfatların 20 faizində olmaqla aparılır.

Sonra bu məlumatlar baş məcmu sayına şamil edilir. Bu məqsədlə təsərrüfatların 20 faizində əldə edilən tərəvəzin ayrı-ayrı növlərinin ümumi tərəvəz əkinindəki xüsusi çəkisi əsasında müvafiq ərazi dairəsi (vahidi) üzrə bütün təsərrüfatlardakı cəmi tərəvəz əkininə görə növlər üzrə bölüşdürülür. Əldə edilən nəticələr hərtərəfli təhlil edildikdən sonra müvafiq təsərrüfat kateqoriyası üzrə yekuna daxil edilir.

Şəhər yerləri üzrə (təsərrüfatbaşına uçot aparılmayan məntəqələr) kənd təsərrüfatı bitkilərinin əkin sahələrinə dair məlumatlar müəyyənləşdirilərkən torpaq balansı üzrə əkin yeri və 200....-..... ilin əkin sahələrinə dair məlumatlar əsas götürülür və bundan sonra il ərzində əkin yerini artım faizinə görə keçən ilin əkin sahələrinə düzəliş verilərək cari il üçün yazılır. Bununla belə, yerli icra orqanlarının yardımı ilə kəndlərdə olduğu kimi şəhər yerlərində də əlavə sorğu keçirmək istisna edilmir.

Nəzərə almaq lazımdır ki, fərdi sahibkarlar, ailə kəndli və evtəsərrüfatları üzrə əkin sahələrinə dair məlumatlar həm həyətyanı sahədə əkilmiş bitkilərin sahəsini, həm də kənar yerdə islahat ilə əlaqədar aldığı pay torpaqlarında aparılmış əkin sahələrini əhatə etməlidir. Bu zaman, ailə kəndli və ev təsərrüfatları ilə fərdi sahibkarların təsərrüfatları fərqləndirilməlidir. Xatırladırıq ki, 2005-ci il 23 noyabr tarixdə təsdiq edilmiş “Ailə kəndli təsərrüfatı haqqında” Azərbaycan Respublikası Qanununun 1.1.-ci maddəsinə görə “Ailə kəndli təsərrüfatı - ailə üzvlərinin və onlarla birgə fəaliyyət göstərən şəxslərin fərdi əməyi mülkiyyətində və ya icarəsində olan əmlak əsasında hüquqi şəxs yaratmadan kənd yerlərində istehsal və digər təsərrüfat fəaliyyətinin (məhsulların istehsalını, emalını, saxlanmasını, daşınmasını və satılmasını) birgə həyata keçirilməsidir. Həmin Qanunun 12-ci maddəsinə görə ailə kəndli təsərrüfatının illik dövriyyəsi müvafiq icra hakimiyyəti orqanı tərəfindən müəyyən edilən həddən çox olduqda, yaxud sahibkarlıq fəaliyyəti ilə məşğul olduqda o, “ailə kəndli təsərrüfatı” deyil, fərdi sahibkar kimi uçota alınmalıdır.

**Misal.** Rəsmi kimi qeydiyyatdan keçmiş və təsərrüfatbaşına kitabda şəxsi hesab nömrəsi olan fərdi sahibkar və yaxud ailə kəndli və ev təsərrüfatının həyatyanı sahədə 30 kv.metr kartof, 450 kv.metr müxtəlif tərəvəz, 120 kv.metr yonca, cəmi 600 kv.metr sahədə əkini vardır. Əgər cərgəarası tək-tək basdırılmış bitki növləri olarsa onlar aqronomik normaya görə kvadrat metrə çevrilir (bax eyni zamanda Dövlətstatkomun 16.08.96-cı il 24/11 №-li qərarı ilə təsdiq edilmiş “Əhali təsərrüfatlarında kənd təsərrüfatı bitkilərinin əkin sahəsi və məhsul toplanışı uçotunun keçirilməsinə dair göstəriş”in 2 №-li əlavəsinə). Bu təsərrüfat eyni zamanda torpaq islahatı ilə əlaqədar aldığı 5 hektar (50000 kv.metr) sahədə 1 hektar (10000 kv.metr) payızlıq buğda, 3 hektar (30000 kv.metr) pambıq, 1 hektar (10000 kv.metr) yem bitkiləri əkilmişdir. Belə olan halda, təsərrüfat üzrə 1 №-li əlavədə həm həyətyanı sahədə (600 kv.metr), həm də kənarda əkilmiş sahədə (50000 kv.metr) bitki növləri ayrı-ayrı göstərilməklə cəmi 50600 kv.metr (50000+600) əhatə etməlidir.

Təsərrüfatbaşına kitablarda müstəqil təsərrüfatlar kimi qeydə alınmış, lakin sayı iki və ondan çox olmaqla əlavə torpaq payı alıb birlikdə fəaliyyət göstərən (birləşən) fərdi sahibkarların təsərrüfatları, şərikli və payı bəlli kollektiv istehsal üsuluna malik təsərrüfatlar kənd təsərrüfatı müəssisələri qrupuna aid edilirlər və onlar birgə əkdikləri əkin sahələri haqqında rayon statistika idarəsinə 4-kt №-li hesabat təqdim edirlər. Belə təsərrüfatların üzvlərinin həyatyanı sahələrindəki əkinləri “ailə kəndli və ev təsərrüfatı” kimi uçota alınır.

Kənd ərazi dairəsi (vahidi) üzrə uçotun yekunları cari ilin yazlıq bitkilər əkinlərinin gedişinə dair operativ məlumatlarla müqayisə edilir. Ciddi kənarlaşma müəyyən edilən hallarda bunların səbəbləri aydınlaşdırılır. Yoxlanılıb dürüstləşdirilmiş məlumatlar iyunun 17-dən gec olmayaraq 1 №-li əlavədə rayon statistika idarəsinə təqdim edilir.

11. Rayon statistika idarələri kənd təsərrüfatı müəssisələri və kənd ərazi dairələrinin (vahidlərinin) nümayəndələrini dəvət etməklə hesabatları yoxlayıb qəbul edirlər. Bunun üçün rayon statistika idarələri hesabatların qəbul günlərini əvvəlcədən təsərrüfatlara və kənd ərazi dairələrinə (vahidlərinə) bildirməlidirlər.

**Kənd inzibati ərazi dairəsi (vahidi) üzrə**

**200...-... ilin məhsulu üçün fərdi sahibkarlar,**

**ailə kəndli və ev təsərrüfatlarında kənd təsərrüfatı**

**bitkilərinin əkin sahələrinin hesablanması üçün**

**N Ü M U N Ə**

**Misal:** “A” kənd ərazi dairəsində (vahidində) sahibkarlar 10 faizlik sorğusu nəticəsində 80 ar (sot) cəmi əkin sahəsi, o cümlədən 30 ar (sot) buğda (ümumi əkinin 37.5 %-i), 50 ar (sot) arpa (62.5 %) olması müəyyən edilmişdir. Bu təsərrüfatlar üzrə təsərrüfatbaşına kitabların IV bölməsinə görə 100 ar (sot) əkin yeri vardır və ondan cari ildə 80% (80 : 100 x 100) istifadə edilmişdir. Təsərrüfatbaşına kitabda kənd ərazi dairəsi (vahidi) üzrə cəmi 500 ar (sot) əkin yeri olduğunu bilərək əvvəlcə ümumi əkin sahəsi tapılır, yəni 500 x 80% = 400 ar (sot). Sonra 400 ar (sot) əkin yeri seçmə müayinənin xüsusi çəkisinə görə ayrı-ayrı bitkilərin əkin sahələri tapılır. Məsələn: buğda üzrə 400 ar (sot) x 37.5% = 150 ar (sot) və i.a. Əkin sahələrinin ailə kəndli və ev təsərrüfatları üzrə hesablanması da bu qaydada aparılır (yəni bu təsərrüfat kateqoriyalarındakı əkin yerinə görə). Əldə edilən məlumatlar keçən ilin uyğun məlumatları və cari ildə yazlıq əkinlərə dair 3 kt №-li hesabat formasının məlumatları ilə müqayisə edilir və doğru-düzgünlüyünə şübhə olan hallarda əlavə sorğu aparılır.

Yuxarıda göstərilən məlumatlar cədvəl üzrə aşağıdakı kimi olar (rəqəmlər şərtidir).

ar (sot)\*\*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Göstəricilərin adı | Sətrin N-si | Müayinə aparılan təsərrüfatlar üzrə (10%-də) | | | | | Kənd ərazi dairəsi üzrə cəmi | | |
| sahibkar-lar üzrə | yekuna görə  xüsusi çəkisi  % | ailə kəndli  və ev təsərrü-fatları üzrə | yekuna görə  xüsusi çəkisi  % | sahibkar-lar, ailə kəndli  və ev təsərrü-fatları üzrə | sahibkar-lar üzrə | ailə kəndli  və ev təsərrü-fatları | sahibkar-lar, ailə kəndli  və ev təsərrü-fatları üzrə |
| *A* | *B* | *1* | *2* | *3* | *4* | *5* | *6* | *7* | *8* |
| Təsərrüfatların sayı | 01 | 75 | x | 20 | x | 95 | 375 | 100 | 475 |
| Təsərrüfatbaşına kitablar üzrə əkin yeri | 02 | 100 | \*)  80 | 150 | \*)  46.7 | 250 | 500 | 750 | 1250 |
| Cari ilin məhsulu üçün cəmi əkin sahəsi | 03 | 80 | 100 | 70 | 100 | 150 | 400 | 350 | 750 |
| o cümlədən:  buğda | 04 | 30 | 37.5 | 40 | 57.1 | 70 | 150 | 200 | 350 |
| arpa | 05 | 50 | 62.5 | 30 | 42.9 | 80 | 250 | 150 | 400 |

\*) Əkin sahəsinin əkin yerinə nisbəti

\*\* 1ar (sot) =100 kv.m

## **Fərdi sahibkarlar, ailə kəndli və ev təsərrüfatlarında**

## **məhsul yığımının gedişi, payızlıqların səpini və dondurma**

## **şumuna dair məlumatların toplanması,**

## **işlənməsi və təqdim edilməsi**

## **QAYDALARI**

Fərdi sahibkarlar, ailə kəndli və evtəsərrüfatlarında məhsul yığımının gedişi, payızlıqların səpini və dondurma şumuna dair məlumatlar “Fərdi sahibkarlar, ailə kəndli və evtəsərrüfatlarında məhsul yığımı, payızlıqların səpini və dondurma şumuna dair” hesabat (7-a-kt №-li forma) əsasında ildə 7 dəfə olmaqla iyun-noyabr aylarında hər ayın 1-i vəziyyətinə toplanılır. Fərdi sahibkarlar, ailə kəndli və evtəsərrüfatlarında məhsul yığımının gedişinə dair məlumatlar ərazi dairəsinədə (vahidliyində) mövcud olan təsərrüfatlarda aparılan seçmə müayinə (sorğu) əsasında müəyyən edilir. Bu zaman elə etmək lazımdır ki, müayinəyə düşən təsərrüfatlar 3 və 4 kt №-li hesabatlar üçün seçilmiş təsərrüfatlardan olsun.

Müayinə aparmaq üçün təsərrüfatların seçilməsi aşağıdakı qaydada aparılır.

**Misal.** Kənd ərazi dairəsinə (vahidinə) daxil olan yaşayış məntəqələrində 200 fərdi sahibkar, ailə kəndli və evtəsərrüfatı vardır. Bu təsərrüfatlar üzrə həyətyanı və pay torpaqlarında kənd təsərrüfatı bitkilərinin ümumi əkin sahəsi (3 və 4 kt №-li formalar üzrə) 450 hektar təşkil edir. Onda təsərrüfatların 2 faizi üzrə bu rəqəmlər aşağıdakı kimi olar:

seçmə müayinəyə düşən təsərrüfatların sayı = 4(200\*2/100).

Beləliklə, yuxarıda göstərilən 4 təsərrüfatı seçmək üçün əvvəlcə siyahıda mövcud olan təsərrüfatlar üzrə interval müəyyən edilir. Yəni,

200 : 4 = 50

Deməli, siyahıdakı təsərrüfatların hər 50-dən biri seçmə müayinə üçün ayrılmalıdır. Başqa sözlə, sıra №-si 50, 100, 150 və 200-cü olan təsərrüfatlar seçilir. Bu təsərrüfatların təsərrüfatbaşına kitabın 4-cü bölməsinin məlumatına görə 10.00 hektar əkin yeri (1.20+2.00+2.50+4.30) vardır.

Təsərrüfatların təmsilçiliyini daha yaxşı təmin etmək məqsədilə hər dəfə onların üçdə biri yenisi ilə əvəz edilir

Tutaq ki, kənd ərazi vahidliyində cəmi 200 hektar taxıl sahəsi vardır və hesabat tarixinə müayinəyə düşən təsərrüfatlar üzrə taxılın biçiləcək əkin sahəsi 25.00 ha, ondan biçilən sahə 4.00 ha və həmin sahədən toplanan məhsul isə 94 sentner olmuşdur.

Əvvəlcə seçməyə düşən təsərrüfatlar üzrə yığılan ümumi taxıl sahəsinin biçiləcək sahəyə nisbətən faizi və hektarın məhsuldarlığı hesablanır.

1. 4.0 ha : 25.0 x 100 = 16 %
2. 94.0 sent : 4.0 ha = 23.5 sent/h

Kənd ərazi dairəsində (vahidində) taxılın əkin sahəsinin 200 hektar olmasını bilərək əvvəlcə bütün təsərrüfatlar üzrə hesabat tarixinə yığılan sahə hesablanır:

200 hektar x 16 % = 32 hektar

Sonra bu sahədən toplanılmış taxılın həcmi müəyyən edilir:

32 hektar x 23.5 sent = 752 sent.

Digər bitkilər üzrə də məlumatlar bu qaydada hesablanır. Bu zaman eyni sahədən təkrar məhsul toplanan bitkilər üzrə (tərəvəzin ayrı-ayrı növləri və bostan bitkiləri) yığım sahəsi bir dəfə, toplanan məhsul isə artan yekunla nəzərə alınır. Məhsuldarlıq hesablanarkən toplanan cəmi məhsul fiziki yığım sahəsinə (ilk dəfə yığılana) bölünür.

Meyvə və üzüm məhsulu üzrə məlumatlar hesablanarkən müayinəyə düşmüş təsərrüfatlar üzrə hesabat tarixinə istehsal edilmiş meyvə və üzümün miqdarı həmin təsərrüfatların keçən ilki 29 kt №-li formaya əlavə 1-dəki əkin sahəsinə bölünərək məhsuldarlıq tapılır. Bütün təsərrüfatlar üzrə meyvə və üzüm istehsalının həcmini hesablamaq üçün həmin məhsuldarlıq müvafiq olaraq ümumi əkin sahəsinə vurulur.

Tütünün istehsal həcmi 4 kt №-li formada əks etdirilmiş əkin sahəsinə görə hesablanır.

Payızlıqların səpini, herik və dondurma şumunun qaldırılması və digər məlumatları hesablamaqdan ötrü müayinəyə düşən təsərrüfatlar üzrə məlümatlar şərti olaraq əkin yerinə (bizim misalda 10.00 hektar) bölünərək əkindən istifadə faizi tapılır və sonra bu faiz kənd ərazi dairəsi (vahidi) üzrə əkin yerinə vurularaq müvafiq işlərin hektarla həcmi müəyyən edilir.

Fərdi sahibkarlar, ailə kəndli və evtəsərrüfatlarında məhsul yığımının gedişi, payızlıqların səpini və dondurma şumuna dair məlumatlar nəzərdə tutulmuş müddətlərdə toplanılır və yuxarıda göstərilən qaydada ərazi dairəsi (vahidi) üzrə yekun məlumatlar hesablanır və hesabat tarixindən sonrakı gün 7 kt №-li hesabat forması üzrə rayon statistika idarəsinə təqdim olunur.

Həmin metodoloji izahatın yenidən təsdiqi ilə əlaqədar 2002-ci il 9 dekabr tarixli 44/11 №-li qərarla təsdiq edilmiş qaydalar öz qüvvəsini itirir.

**Yanvarın 1-i vəziyyətinə mal-qara və**

**quşların uçota alınması üzrə**

# TƏŞKİLAT PLANI

**I. Ümumi qaydalar**

1. Azərbaycan Respublikası Dövlət Statistika Komitəsinin statistik işlər haqqında proqramına uyğun olaraq statistika orqanları 1 yanvar vəziyyətinə mal-qara və quşların (bundan sonra mal-qaranın) sayını aşağıdakı qaydada müəyyən edirlər:

a) kənd təsərrüfatı müəssisələri və digər təsərrüfatlarda heyvandarlığın vəziyyəti haqqında 24 №-li hesabat formasının məlumatları əsasında;

b) kənd yerlərində yaşayan fərdi sahibkarlar, ailə kəndli və evtəsərrüfatlarında kənd inzibati ərazi dairələrinin hesabatları əsasında;

c) şəhər və qəsəbələrdə yaşayan əhalinin şəxsi yardımçı təsərrüfatlarında başdan-başa aparılmış siyahıyaalma əsasında.

Yanvarın 1-nə kimi qanunvericiliklə müəyyən edilmiş şəhərlər dairəsindəki bütün yaşayış məntəqələri şəhər yerlərinə daxil edilir. Şəhər icra hakimiyyətinə tabe olan, lakin şəhər dairəsindən kənardakı kənd yaşayış məntəqələri, habelə kənd inzibati ərazi dairəsi ilə birləşən yaşayış məntəqələri kənd yerləri kimi uçota alınır.

Mal-qaranın uçota alınmasında əsas məqsəd mal-qaranın sayı və heyvandarlıq məhsullarının istehsalı haqqında tam və dolğun məlumatlar əldə etməkdən ibarətdir.

Uçotun müvəffəqiyyətlə keçirilməsini təmin etmək məqsədilə yerli statistika orqanları borcludurlar ki, mal-qaranın uçotunu aparmaq üçün bütün hazırlıq işlərini vaxtında və diqqətlə yerinə yetirsinlər. Xüsusən, kənd inzibati ərazi dairələrinin təsərrüfatbaşına kitablarında və başqa siyahılarında mal-qaranın uçotunun keyfiyyətinə və eləcə də kənd təsərrüfatı müəssisələri üzrə uçotun tam və düzgün keçirilməsinə diqqət yetirsinlər.

Mal-qaranın sayı 1 yanvar vəziyyətinə, yəni əvvəlki il dekabrın 31-dən cari il yanvarın 1-nə keçən gecə saat 12 vəziyyətinə müəyyən edilir.

Heç bir istisna olmadan kənd təsərrüfatı müəssisələri və digər təsərrüfatlarda fərdi sahibkarlar, ailə kəndli və evtəsərrüfatlarının bütün mal-qarası uçota alınmalıdır.

2. Respublika ərazisində olan nazirliklər, komitələr, baş idarələr və mal-qarası olan idarələr mal-qarası olan təsərrüfatların rəhbərlərinə tapşırırlar ki:

a) dekabrın 20-dən gec olmayaraq baş mühasibi və ya cari il 1yanvar vəziyyətinə mal-qaranın mövcudluğu haqqında hesabatın tərtib edilməsində məsul olan şəxsi hesabatın tərtib olunması və təqdim edilməsi qaydası və müddəti haqqında təlimatlandırılması və hesabat blankları alması üçün rayon (şəhər) statistika idarəsinə göndərsinlər;

b) cari il yanvarın 1 vəziyyətinə mal-qaranın inventarlaşdırılmasını vaxtında və düzgün aparsınlar.

Rayon (şəhər) statistika idarələrinin (şöbələrinin) rəisləri nazirliklərin və idarələrin əmrlərindən asılı olmayaraq yanvarın 5-nə qədər rayonun ərazisində yerləşən bütün təsərrüfatlardan doldurulub yoxlanılmış 24 №-li formada hesabatları toplamalıdırlar.

3. Azərbaycan Respublikası Müdafiə Nazirliyinin təsərrüfatlarına, eləcə də hərbi hissələrin yerləşdiyi zonalarda və digər xüsusi göstərilən ərazilərdə yaşayan vətəndaşlara məxsus olan mal-qara Müdafiə Nazirliyi tərəfindən uçota alınır və bu təsərrüfatlar üzrə məlumat adi qaydada statistika idarəsinə təqdim edilir.

Azərbaycan ordusunun hərbi hissələrinə, qərargah və idarələrinə (o cümlədən rayon hərbi komissarlıqlarına), sərhəd mühafizəsinin qoşun və idarələrinə, polis orqanlarına məxsus olan atlar uçota alınmırlar.

4. Yol getməkdə olan mal-qara aşağıdakı qaydada uçota alınır: yanvarın 1-dən 5-nə kimi gətirilmiş mal-qara gəlib çatdığı yerdə (məntəqədə) uçota alınır. Bu mal-qaranın sayından həmin yerə göndərmək üçün yanvarın 1-dən sonra yüklənmiş mal-qaranın sayı çıxılır. Məsələn: N məntəqəsində yanvarın 1-dən 5-nə kimi, 30 baş iri buynuzlu mal-qara gətirilmişdir. Sənədlərindən məlum olur ki, bu mal-qaranın 5 başı 27 dekabrda, 5 başı 30 dekabrda və 20 başı 3 yanvarda yüklənərək buraya gətirilmişdir. Deməli, bu mal-qaranın 10 başı hesaba alınmalıdır. Çünki yanvarın 3-də göndərilən 20 baş mal-qara öz göndərildiyi yerdə 1 yanvar tarixinə uçota alınmışdır.

Mal-qara qəbulu (alışı) məntəqələrinə öz ayağı ilə göndərilən mal-qara 1 yanvara qədər onların qəbul məntəqələrinə çatması və qəbul edilməsi haqqında xəbər olmadıqda öz yerində (göndərildiyi yerdə) uçota alınmalıdır.

Məsələn: 1) təsərrüfatdan ət kombinatına 25 dekabrda öz ayağı ilə 100 baş qoyun göndərilmişdir. Qoyunlar ət kombinatı tərəfindən yanvarın 4-də qəbul edilmişdir. Bu qoyunlar cari il yanvarın 1-i vəziyyətinə mövcud olan mal-qara kimi təsərrüfatda uçota alınmalıdır;

2) tədarük təşkilatından ət kombinatına 20 dekabrda öz ayağı ilə 50 baş iri buynuzlu mal-qara göndərilmişdir. Mal-qara 31 dekabrda ət kombinatı tərəfindən qəbul edilmişdir. Əgər bu mal-qara yanvar ayının 1-nə mövcuddursa, o zaman həmin heyvanlar ət kombinatında uçota alınmalıdır. Rayon statistika idarəsinin rəisi hesabatları aldıqdan sonra cari il 1 yanvar vəziyyətinə yolda, qəbul məntəqələrində, mal-qara tədarükü ilə məşğul olan müəssisə və təşkilatlarda, mal-qara uçotunun dəqiqliyini və doğruluğunu araşdırmalıdırlar.

**II. Kənd təsərrüfatı müəssisələrində və digər**

**təsərrüfatlarda mal-qara uçotunun aparılması qaydası**

5. Kənd təsərrüfatı müəssisələrinin və digər təsərrüfatların nümayəndələri təlimat keçdikləri zaman rayon statistika idarələrinin (şöbələrinin) rəislərindən 20 dekabrdan gec olmamaq şərtilə uçot blanklarını alırlar.

6. Kənd təsərrüfatı müəssisələrinin və digər təsərrüfatların mal-qarasının sayı və heyvandarlıq məhsullarının istehsalı haqqında məlumatlar hesabata inventarlaşma və mühasibat sənədləri əsasında yazılır.

Mal-qaranın naturada sayılması təsərrüfatın müdiriyyəti tərəfindən əvvəlki il dekabrın son günləri ərzində aparılır. Mal-qaranın naturada sayılması işi dekabrın axırıncı günlərində elə aparılmalıdır ki, bu iş cari il 1-i yanvara kimi qurtarsın.

7. Təsərrüfatın cari il yanvarın 1-i vəziyyətinə 24 №-li hesabat forması 2 nüsxədən ibarət tərtib olunur. Bunlardan biri rayon statistika idarəsinin (şöbəsinin) rəhbərinə verilir, digəri isə təsərrüfatda qalır. Öz yuxarı təşkilatlarına hesabat təqdim etməli olan dövlət və qeyri-dövlət kənd təsərrüfat müəssisələri və təşkilatları bu hesabatı 3 nüsxə tərtib edirlər.

Dövlət kənd təsərrüfatı müəssisələri dedikdə özəlləşməmiş toxumçuluq və damazlıq təsərrüfatları, quşçuluq fabrikləri (səhmləri 51% dövlətə məxsus), yardımçı kənd təsərrüfatları, mal-qara bazaları, elmi-tədqiqat və tədris - təcrübə təsərrüfatları nəzərdə tutulur.

Qeyri-dövlət kənd təsərrüfatı müəssisələri dedikdə hüquqi şəxs olan tək, kollektiv, birgə, payçı və şərikli təsərrüfatlar, kənd təsərrüfatı kooperativləri, səhmdar cəmiyyətləri, quşçuluq fabrikləri və s. nəzərdə tutulur.

8. Təsərrüfatların müdriyyəti 24 №-li forma hesabatını mühasibat məlumatları və yenidən naturada saymanın məlumatları ilə tutuşdurduqdan, onun düzgün və dolğunluğunu diqqətlə yoxladıqdan sonra, rayon statistika idarəsinin (şöbəsinin) rəisinə təqdim edirlər.

Mal-qara bazaları, dövlət və kooperativ təşkilatlarının kəsilmədən qabaq mal-qara saxlayan məntəqələri iki hesabat tərtib edirlər. Bunlardan biri mal-qara bazasına məxsus olan mal-qara üçün, digəri isə tədarük edilmiş mal-qara üçün tərtib edilir.

Tədarük təşkilatlarının ixtiyarında olan kökəltmə və başqa təsərrüfatlar da iki hesabat tərtib edirlər: bunlardan birini təsərrüfatın özünə məxsus mal-qara üçün (xüsusi mal-qara), digərini isə kökəldilmədə və saxlanmada olan mal-qara üçün tərtib edirlər.

9. Cari il 1-i yanvar tarixə heyvandarlığın vəziyyəti haqqında tərtib edilmiş hesabatı təsərrüfatın rəhbəri və baş mühasibi imzalayır.

**III. Fərdi sahibkar, ailə kəndli və ev təsərrüfatlarında**

**mal-qaranın uçota alınması qaydası**

10. Kənd yerində yaşayan fərdi sahibkarlar, ailə kəndli və evtəsərrüfatlarının mal-qarasının sayı, kənd inzibati ərazi dairəsi tərəfindən mal-qara uçotuna cəlb edilmiş qeydiyyatçının iştirakı ilə aparılan təsərrüfatbaşına kitablar üzrə kənd inzibati ərazi dairəsinin hesabatları əsasında müəyyən edilir.

11. Yeni təsərrüfatbaşına kitabların açılması və əvvəllər açılmış kitablarda məlumatların dəqiqləşdirilməsi yanvarın 1-dən 15-nə kimi aparılır.

Əhaliyə məxsus olub qış otlaqlarında saxlanılan mal-qara, təsərrüfatbaşına kitablarda, həmin təsərrüfatların həyətlərində olan mal-qaranın uçota alındığı qaydada uçota alınır. Kənd təsərrüfatı müəssisələrinin qış otlaqlarında olan mal-qarasının inventarizasiyasını keçirmək üçün gedən komissiyalar sürünün tərkibində əhaliyə məxsus mal-qaranın olub-olmamasını aydınlaşdırmalı və siyahıya almalıdır. Bu siyahılar təsərrüfatbaşına kitablarda yazılmaq üçün müvafiq kənd inzibati ərazi dairələrinə verilməlidir.

Təsərrüfatbaşına kitablarda mal-qaranın sayının qeydə alınması müəyyən edilmiş qaydada kənd inzibati ərazi dairəsində təsərrüfatbaşına uçotun aparılmasına dair metodoloji izahatın əsasında aparılmalıdır.

12. Kənd inzibati ərazi dairələri üzrə mal-qaranın sayını yekunlaşdırmaq üçün təsərrüfatbaşına kitablara mal-qaranın sayı barədə məlumatlar hər bir təsərrüfat üzrə 3 №-li həyətbaşına siyahılardan köçürülür. Siyahıya köçürmə təsərrüfatları gəzən zaman və yaxud gəzib qurtardıqdan sonra dərhal aparılır. Siyahılara mal-qarası olan və olmayan bütün təsərrüfatlar yazılır. Bu zaman, əgər həyətləri gəzərkən mal-qaranın sayı bilavasitə 3 №-li formaya yazılarsa, onda onun məlumatlarından istifadə edilir.

Kənd inzibati ərazi dairəsi üzrə 6 №-li forma hesabatı hər bir siyahının yekun məlumatlarını cəmləmək yolu ilə və ya iri yaşayış məntəqələri olarsa, yaşayış məntəqələrinin əvvəlcədən ayrı-ayrı siyahılarla yoxlayıb cəmlənmiş yekun məlumatlarının əsasında tərtib edilir.

13. 6 №-li hesabat formasını kənd inzibati ərazi dairəsi yanvarın 16-dan gec olmayaraq rayon statistika idarəsinin (şöbəsinin) rəhbərinə təqdim etməlidir.

14. Şəhər yerlərində yaşayan bütün əhali qruplarının şəxsi mal-qarası həyətləri başdan-başa gəzmək, mal-qara sahiblərini sorğu-sual etmək yolu ilə siyahıya alınır. Siyahıyaalma 4 №-li formada aparılır və dərhal “ev təsərrüfatlarının uçotu kitabı”na köçürülür. Yanvarın 12-dən gec olmayaraq rayon statistika idarəsinin (şöbəsinin) rəhbərinə təqdim edilir.

Həyətlərin gəzişi, mal-qara sahiblərinin sorğu-sual edilməsi sayıcı tərəfindən şəhər icra hakimiyyəti nümayəndəsi və ya “ev komitələrinin” və evlər idarələrinin iştirakı ilə aparılır.

Mal-qara sahiblərinin sorğu-sual edilməsi bir qayda olaraq mal-qara həyətdə olan zaman aparılmalıdır.

15. Hər hansı fərdi sahibkar, ailə kəndli və ev təsərrüfatı üzrə, eləcə də kənd yerlərində təsərrüfatbaşına kitablarda yazılmış məlumatların düzgünlüyünə şübhə olan hallarda bu məlumatlar təsərrüfatları yenidən gəzməklə dürüstləşdirilir.

Rayon statistika idarələrinin rəisləri, ehtiyac yaranarsa, müəyyən yaşayış məntəqələrində məlumatların düzgünlüyünü və dürüstlüyünü aydınlaşdırmaq məqsədilə araşdırmalar apara bilərlər.

Nəzarət gəzişləri təsərrüfatbaşına kitablardakı yazıların dəqiqləşdirilməsi qurtaran kimi aparılır. Nəzarət gəzişlərinin materialları təsərrüfatbaşına kitablar üzrə məlumatlarda olan yekunda düzəliş aparılması üçün istifadə edilir.

16. Mal-qara uçotunun mövcud olan qaydada aparılması işində nəzarət gəzişlərinin böyük əhəmiyyətini nəzərə alaraq fərdi sahibkar, ailə kəndli və ev təsərrüfatlarında uçotun dolğunluğunu təmin etmək məqsədilə rayon statistika idarələri kənd yerlərində hər bir nəzarət briqadasının işinə ciddi nəzarət etməlidirlər.

17. Rayonda fərdi sahibkarlar, ailə kəndli və ev təsərrüfatlarının ən azı 2 %-də nəzarət gəzişi aparılmalıdır. İri yaşayış məntəqələri olan rayonlarda nəzarət gəzişi həyətlərin 3 %-də keçirilə bilər.

18. Nəzarət nöqtələri seçilmədən qabaq yaşayış məntəqələrinin siyahısı elə tərtib edilməlidir ki, lazım olan nəzarət nöqtələri heç bir çətinlik çəkmədən asanlıqla götürülə bilsin.

Nəzarət nöqtələrinin seçilməsi Dövlət Statistika Komitəsi tərəfindən mexaniki seçim prinsipinə ciddi əməl edilməklə aparılır.

Rayon statistika idarələrinin rəisləri nəzarət gəzişlərini yalnız Dövlət Statistika Komitəsinin seçdiyi məntəqələrdə aparmalıdırlar. Bunları başqası ilə əvəz etmək ancaq Dövlətstatkomun razılığı ilə ola bilər. Nəzarət gəzişi aparılacaq məntəqələrin siyahısı yanvar ayının 3-dən gec olmamaqla elektron poçt vastəsi ilə rayon statistika idarələrinə göndərilir.

19. Nəzarət gəzişləri xüsusi briqadalar tərəfindən aparılır. Briqadalar kənd (şəhər) inzibati ərazi dairəsinin fəallarından təşkil olunur. Nəzarət briqadasına rəhbəri RSİ-nin rəisləri rayon fəallarının sırasından seçir.

Briqada nəzarət gəzişi apardığı yaşayış məntəqəsində və ya onun bir hissəsində başdan-başa heç bir həyəti buraxmadan mal-qarası təsərrüfatbaşına kitabda yazılıb-yazılmamasından asılı olmayaraq bütün həyətləri yoxlamaqla aparılır.

Briqada həyətə daxil olarkən əvvəlcə mal-qara sahibindən sorğu yolu ilə həyətdəkindən başqa yerdə saxlanılan ( kənd təsərrüfatı müəssisələrinin mal-qarası ilə birlikdə və sairə yerlərdə) mal-qara da daxil olmaqla neçə baş mal-qarası olması haqqında məlumat alır. Bundan sonra həyətdə, pəyədə və s. olan mal-qaranı naturada sayır.

20. Nəzarət briqadalarının sayı Dövlətstatkom tərəfindən nəzarət nöqtələrinin sayına əsasən müəyyən edilir.(17-ci bəndinə müvafiq)

21. Nəzarət gəzişlərinin nəticələri 5 №-li xüsusi akt siyahı formasına yazılır. Bu forma briqadanın rəhbəri tərəfindən rayon statistika idarəsinə təhvil verilir.

5 №-li akt - siyahı formasına uçotdan qalma halları olub-olmamasından asılı olmayaraq nəzarət məntəqəsində olan bütün təsərrüfatlar yazılır. Nəzarət gəzişinə başlamazdan qabaq briqada, nəzarət gəzişinin aparılması üçün seçilmiş yaşayış məntəqəsi və ya onun bir hissəsi üzrə mal-qarası olub-olmamasından asılı olmayaraq bütün təsərrüfatları təsərrüfatbaşına kitablardan 3 №-li həyətbaşına formaya köçürür. Əgər hesabat tərtib etmək üçün təsərrüfatbaşına kitabların məlumatları 3 №-li formalara köçürülmüşsə, o zaman həmin siyahılar kənd inzibati ərazi dairəsindən götürülüb istifadə edilir (bax təşkilat planının 12-ci bəndinə).

22. Əgər nəzarət gəzişləri zamanı və ya dövlət statistika orqanları işçiləri tərəfindən təsərrüfatbaşına kitablar yoxlanılarkən mal-qaranın kütləvi halda uçotdan qalması və ya gizlədilməsi halları aşkar edilərsə, təsərrüfatbaşına kitabların mal-qara bölməsi ayrı-ayrı yaşayış məntəqəsi üzrə yenidən doldurulmalıdır.

23. Ayrı-ayrı yaşayış məntəqələri və ya rayon üzrə təsərrüfatbaşına kitabların mal-qara bölməsinin yenidən doldurulmasına (və ya bir hissəsinə) rayon icra hakimiyyəti ilə razılaşdırmaq şərtilə Dövlətstatkomun sədri icazə verməlidir. Belə hallarda, əvvəlki nəzarət nöqtələrində mal-qaranın sayı aparılmış nəzarət gəzişlərinə əsasən təsərrüfatbaşına kitablarda düzəlişlər aparılması yolu ilə müəyyən edilir.

24. Təsərrüfatbaşına kitablarda və siyahıyaalmada mal-qaranın sayına aid olan bölmədə düzəlişlər bütün rayon və rayonun üçdə bir hissəsindən çoxunda aparıldığı hallarda, əvvəlki nəzarət məntəqələri seçilməli və o məntəqələrdə nəzarət gəzişləri keçirilməlidir.

Təsərrüfatbaşına kitablarda düzəlişlər rayonda olan təsərrüfatların üçdə birindən azında aparıldıqda əvvəlki nəzarət məntəqələri dəyişdirilmir və o məntəqələrdə nəzarət gəzişləri yenidən aparılmır.

Qeyd 1. Nəzarət gəzişi aparmaq üçün seçilmiş yaşayış məntəqələrində yaşayan fərdi sahibkarların, ailə kəndli və ev təsərrüfatlarının qış otlaqlarında da mal-qaraları olduğu hallarda bu mal-qara kənd təsərrüfatı müəssisələrinin qış otlaqlarında olan mal-qarasının uçotu aparılan zaman yoxlanmalıdır. Bu məqsədlə rayon statistika idarəsinin (şöbəsinin) rəhbəri inventarlaşma aparmaq üçün qış otlaqlarına gedən rayon kənd təsərrüfatı müəssisələrinin nümayəndələrinə araşdırma aparılacaq yaşayış məntəqələrinin siyahısını və 3 №-li forma siyahısını təqdim edir və onları təlimatlandırır.

2. Əgər köçəri heyvandarlıqla məşğul olan rayonlarda mal-qaranı başdan-başa saymaq lazım gələrsə əhali təsərrüfatlarının qış otlaqlarında olan mal-qarasının başdan-başa uçotunun aparılması işini Dövlətstatkom təşkil edir.

# Rayon üzrə fərdi sahibkar, ailə kəndli və ev təsərrüfatlarında

# heyvandarlıq məhsullarının istehsalının hesablanması üçün

# 

## **METODOLOJİ İZAHAT**

**1. GİRİŞ**

Azərbaycan Respublikası Dövlət Statistika Komitəsinin 15 iyul 2009-cu il tarixli kollegiya qərarı ilə təsdiq edilmiş “Məhsul növlərinin təsnifatı”na və BMT-nin Ərzaq və Kənd Təsərrüfatı Təşkilatının (FAO-nun) tələblərinə uyğun olaraq respublikada inək naxırı və camış naxırı üzrə diri çəkidə ayrı-ayrılıqda istehsal olunan mal əti, qoyun və keçi əti, inək, camış, qoyun və keçi südü, quş əti və yumurta, eləcə də yun barədə məlumatların əldə edilməsi çoxsaylı kiçik ölçülü fərdi sahibkar, ailə kəndli və ev təsərrüfatlarının mövcud olduğu şəraitdə müəyyən çətinliklərlə (müayinə aparılmasında maliyyə çatışmazlığı, verilən sorğulara düzgün cavab verilməməsi və s.) müşahidə olunur və şübhəsiz, bunlar yerli statistika orqanları və müvafiq ərazi icra nümayəndəliklərinin köməkliyi ilə aradan qaldırıla bilər.

**2. Heyvandarlıq məhsullarının istehsalı üzrə statistik məlumatların toplanması üsulu və onların mənbəyi**

Təsərrüfatların təşkilatı-hüquqi formasından asılı olaraq heyvandarlığa dair statistik məlumatların toplanması və işlənməsi aşağıdakı əsas iki qrup təsərrüfat kateqoriyası üzrə aparılır:

a) kənd təsərrüfatı müəssisələri və təşkilatları üzrə - onların təqdim etdikləri “Heyvandarlığın vəziyyəti haqqında” aylıq və illik 24 kt №-li hesabat formalarının əsasında başdan-başa olmaqla;

b) fərdi sahibkarlar, ailə kəndli və ev təsərrüfatları üzrə - seçmə qaydada (Dövlət Statistika Komitəsinin müəyyən etdiyi təsərrüfatlar üzrə) müayinə aparmaqla təsərrüfatların sorğu edilməsi və yaxud onların arzusu ilə özlərinin təqdim etdikləri “Sahibkarlar, ailə kəndli və ev təsərrüfatlarında heyvandarlığın vəziyyəti haqqında” 24-a-kt №-li hesabat formasının əsasında.

Mal-qara və quşların sayı haqqında məlumatlar dövlət statistika orqanlarının təşkilatçılığı ilə hər il yanvarın 1-i vəziyyətinə kənd (şəhər) ərazi inzibati dairələri tərəfindən aparılan uçotun yekunlarından - 7 №-li “Rayonda mal-qara uçotunun yekunu” (uçota düzəliş edilmiş yekun üzrə), habelə rüblük dövriliklə kənd ərazi inzibati dairələrinin təqdim etdikləri 14 №-li hesabatdan əldə edilir. Bu göstərilən informasiya mənbələri əsasında rayon statistika idarələri bütövlükdə rayon üzrə, o cümlədən: a) kənd təsərrüfatı müəssisələri və təşkilatları; b) fərdi sahibkarlar, ailə kəndli və ev təsərrüfatları üzrə mal-qara və quşların sayını və heyvandarlıq məhsullarının istehsalı həcmini müəyyənləşdirirlər.

**3. Fərdi sahibkar, ailə kəndli və ev təsərrüfatları üzrə**

**heyvandarlıq məhsulları istehsalının hesablanması**

Rayon statistika idarələri fərdi sahibkar, ailə kəndli və ev təsərrüfatları üzrə hesablama aparmaq üçün 24-a-kt №-li “Sahibkarlar, ailə kəndli və ev təsərrüfatlarında heyvandarlığın vəziyyəti haqqında” müayinə məlumatlarından və 7 №-li “Rayonda mal-qara uçotunun yekunu” (uçota düzəliş edilmiş yekun üzrə) illik hesabat formasının məlumatlarından istifadə edirlər. Bu zaman, 24-a-kt №-li müayinə blankının bəzi göstəriciləri kənd təsərrüfatı müəssisələri və təşkilatları üzrə 24 №-li forma üzrə hesabat məlumatlarının orta göstəriciləri, habelə əvvəlki illərin dinamikası ilə müqayisə olunur, eyni zamanda mal-qaranın cins tərkibi, onun yemlə təminatı (havaların yemçilik üçün əlverişli keçməsi, yemlik bitkilərin əkin sahələrinin genişləndirilməsi və s.) kimi məsələlər nəzərə alınır və lazım gələn hallarda hesablamalara müvafiq düzəliş edilir.

Rayon üzrə ət istehsalının həcmini hesablamaq üçün müvafiq mal-qara qrupu üzrə yayım əmsalından - ***K*yayım əmsal = N : n** (burada **N** baş məcmu sayı, **n** isə müayinə üzrə sayı bildirir) istifadə etməklə sürü dövriyyəsi qurulur. Bu məqsədlə 7 №-li “Rayonda mal-qara uçotunun yekunu” (uçota düzəliş edilmiş yekun üzrə) illik hesabat formasında göstərilmiş ilin əvvəlinə olan mal-qara və quşların baş sayı və 24-a-kt №-li “Sahibkarlar, ailə kəndli və ev təsərrüfatlarında heyvandarlığın vəziyyəti haqqında” müayinənin məlumatlarından istifadə edilir.

**Misal.** Tutaq ki, müayinə ilə əhatə olunmuş təsərrüfatlarda ilin əvvəlinə 617 inək naxırı (24-a-kt müayinə blankı, sətir 1, sütun 1), ümumilikdə rayon üzrə isə 22238 inək naxırı mövcuddur (7 №-li “Mal-qara uçotunun yekunu” illik hesabat forması, sətir 2.3, sütun 1).

İnək naxırı üzrə yayım əmsalını hesablayaq:

***K*yayım əmsalı =N : n**=22238 : 617=36.04 olar.

Yayım əmsalını tapdıqdan sonra bu rəqəm (36.04) vasitəsilə rayon üzrə inək naxırının sürü dövriyyəsi hesablanır. Hesablamanın nümunəsi **1a nömrəli köməkçi cədvəldə** verilmişdir. Rayon üzrə (baş məcmu üzrə) alınmış balaların sayını hesablamaq üçün müayinə üzrə alınmış balaların sayı göstəricisi olan (1a №-li cədvəl, sətir 2) 248 yayım əmsalına -36.04 vurulur:

248 **×** 36.04=8938 baş

Bu üsulla,

-satın alınıb, daxil olub (sətir 3): 22 **×** 36.04=793 baş;

-kəsim üçün satılmışdır (sətir 4): 124**×**36.04=4469 baş;

-öz təsərrüfatında kəsilmişdir (sətir 7): 46**×**36.04=1658 baş;

-damazlıq üçün satılmışdır (sətir 11): 79**×**36.04=2847 baş;

-ölmüş və tələf olmuşdur (sətir 12): 10**×**36.04=360 baş;

-sair məxaric (sətir 13): 5**×**36.04=180 baş;

-hesabat dövrünün sonuna mövcuddur (sətir 14): 623**×**36.04=22454 baş müəyyən edilir və onun əsasında sürü dövriyyəsi qurulur.

Sürü dövriyyəsini hesabladıqdan sonra müayinə olunmuş təsərrüfatlarda diri çəkidə inək naxırı üzrə ət istehsalının miqdarı hesablanır:

-kəsim üçün satılmış malların diri çəkisi (1a №-li cədvəl, sətir 5) 25978 kq və öz təsərrüfatında kəsilmiş malların diri çəkisi (1a №-li cədvəl, sətir 8) 9926 kq toplanır: 25978+9926=35904 kq=359.0 sent.

Bundan sonra, müayinə olunmuş təsərrüfatlarda inək naxırı üzrə kəsilmiş çəkidə ət istehsalının miqdarı hesablanır:

-öz təsərrüfatında kəsilmiş malın çəkisi (1a №-li cədvəl, sətir 9) 4425 kq bölünsün onların diri çəkisinə (1a №-li cədvəl, sətir 8) 9926 kq-a. Alınmış xüsusi çəki (44.58%) təsərrüfatda istehsal olunmuş ətin diri çəkisinə vurulur. (35904**×**44.58) : 100=16006 kq=160.1 sent.

Müayinə olunmuş təsərrüfatlar üzrə diri və kəsilmiş çəkidə ət istehsalının miqdarını hesabladıqdan sonra rayon üzrə (baş məcmu üzrə) diri çəkidə inək naxırı üzrə ət istehsalının miqdarı hesablanır. Bunun üçün rayon üzrə kəsim üçün satılmışların diri çəkisi 936303 kq və öz təsərrüfatında kəsilmişlərin diri çəkisi 357754 kq toplanır: 936303+357754=1294057 kq=12940.6 sent.

Rayon üzrə kəsilmiş çəkidə inək naxırı üzrə ət istehsalının həcmi müayinə olunmuş təsərrüfatlar üzrə kəsilmiş çəkidə ət istehsalının həcmi kimi hesablanır. Yəni, öz təsərrüfatında kəsilmiş malın kəsilmiş çəkisinin onların diri çəkisində faizi hesablanır, alınmış xüsusi çəki təsərrüfatda istehsal olunmuş inək ətinin ümumi diri çəkisinə vurulur:

159486 : 357754 = 44.58%,

(1294057 **×** 44.58) : 100=576890.6kq=5768.9 sent.

Bu üsulla camış naxırı, qoyun və keçilər, donuz və quşlar üzrə sürü dövriyyəsi və ət istehsalının həcmi ayrı-ayrılıqda hesablanır. Sonra isə bütün növlər üzrə ət istehsalının həcmini toplamaqla rayon üzrə ət istehsalı hesablanır.

Yuxarıda göstərilmiş hesablamaların elektron variantı **1a və 1b nömrəli köməkçi cədvəllərdə** ətraflı verilmişdir. 1a nömrəli cədvəlin 1-14-cü sətirləri üzrə 1,3,5,7,9 və 11-ci sütunlarında 24-a-kt müayinə blankının müvafiq göstəriciləri yazılır. Sonra 7 №-li “Rayonda mal-qara uçotunun yekunu” (uçota düzəliş edilmiş yekun üzrə) illik hesabat formasının məlumatlarından istifadə edərək cədvəlin 2-ci sətri üzrə 2-ci sütunda baş məcmu say üzrə (rayon üzrə) ilin əvvəlinə mövcud olan inək naxırının sayı, 4-cü sütunda camış naxırının sayı, 6-cı sütunda qoyunların sayı, 8-ci sütunda keçilərin sayı, 10-cu sütunda donuzların sayı, 12-ci sütunda quşların sayı qeyd edilir. Bu məlumatlar cədvəldə qeyd olunduqdan sonra baş məcmu say üzrə bütün digər göstəricilər avtomatik olaraq hesablanacaq. 1b nömrəli köməkçi cədvəl 1a nömrəli cədvəlin sadə formasıdır.

**2a nömrəli köməkçi cədvəldə** yayım əmsalı vasitəsilə rayon üzrə istehsal olunmuş südün ayrı-ayrı mal-qara növləri üzrə və cəmi miqdarı hesablanır. Hesablamanı aparmaq üçün 24-a-kt №-li müayinə blankının müvafiq məlumat-larından istifadə etməklə, cədvəlin 1-ci sətrində inəklər, 3-cü sətrində camışlar, 5-ci sətrində ana qoyunlar, 7-ci sətrində ana keçilər, 9-cu sətrində cəmi mal-qara üzrə məlumatlar qeyd edilir. Sonra isə cədvəlin 2-ci sətrinin 2-ci sütununda 7 №-li illik hesabat formasının məlumatlarından istifadə etməklə baş məcmu say üzrə (rayon üzrə) ilin əvvəlinə mövcud olan inəklərin sayı, 4-cü sətrin 2-ci sütununda camışların sayı, 6-cı sətrin 2-ci sütununda ana qoyunların sayı, 8-ci sətrin 2-ci sütununda ana keçilərin sayı qeyd olunur. Bu məlumatlar cədvəldə qeyd olunduqdan sonra rayonda ayrı-ayrı mal-qara növləri üzrə və cəmi sağılmış südün miqdarı avtomatik olaraq hesablanacaq.

**Misal.** Müayinənin məlumatlarına əsasən, təsərrüfatlarda ilin əvvəlinə 309 baş inək mövcud olmuş və onlardan 158391 kq süd sağılmışdır. 1 baş ana mala düşən orta məhsuldarlıq 512.6 kq, rayon üzrə inəklərin sayı isə 10934 başdır.

İlk növbədə inəklər üzrə yayım əmsalı ***K***yayım əmsalı hesablanır:

***K***yayım əmsalı =N : n=10934 : 309 = 35.39

Burada N, rayon üzrə inəklərin sayı (10934 baş), n isə müayinə olunmuş təsərrüfatlardakı inəklərin sayıdır (309 baş).

Alınmış yayım əmsalını müayinə üzrə inəklərdən sağılmış südün miqdarına vurmaqla rayon üzrə inəklərdən sağılmış südün ümumi miqdarı tapılır:

35.39 **×** 158391.0=5604683.5kq

Südün ümumi miqdarı tapıldıqdan sonra, 1 baş ana mala düşən orta məhsuldarlıq hesablanır:

5604683.5 : 10934=512.6kq

Bu üsul ilə camışlar, ana qoyunlar, ana keçilər üzrə hesablamalar aparılır. Sonda isə həm müayinə üzrə, həm də baş məcmu say üzrə (rayon üzrə) sağılmış südün ümumi miqdarı hesablanır.

Süd istehsalı müayinə üzrə əldə edilmiş orta məhsuldarlıq göstəricisini baş məcmu üzrə ilin əvvəlinə olan ana malın sayına vurmaqla da hesablamaq olar. Bu hesablamanın elektron variantı **2b nömrəli köməkçi cədvəldə** verilmişdir.

**3 nömrəli köməkçi cədvəl** vasitəsilə rayon üzrə istehsal olunmuş yumurtaların toyuqlar üzrə və cəmi miqdarı hesablanır. Hesablamanı aparmaq üçün 24-a-kt №-li müayinə blankının müvafiq məlumatlarından istifadə etməklə, cədvəlin 1-ci sətrində cəmi quşlar üzrə, 3-cü sətrində isə toyuqlar üzrə məlumatlar qeyd edilir. Sonra isə cədvəlin 2-ci sətrinin 1-ci sütununda 7 №-li illik hesabat formasının 2.3-cü sətrinin 42-ci sütununda qeyd olunmuş baş məcmu say üzrə (rayon üzrə) ilin əvvəlinə mövcud olan quşların ümumi sayı qeyd olunur. Bu zəruri məlumatlar cədvələ qeyd olunduqdan sonra yumurta istehsalı üzrə məlumatlar avtomatik olaraq hesablanacaq.

**Misal.** Müayinənin məlumatlarına əsasən, təsərrüfatlarda ilin əvvəlinə quşların ümumi sayı 4169 baş, o cümlədən toyuqların sayı 3827 baş, yumurtlayan quşların sayı 2611 baş, onların orta illik sayı 2320 baş, alınmış yumurtaların cəmi 259840 ədəd olmuşdur. Rayon üzrə quşların ümumi sayı isə 95596 baş təşkil etmişdir.

İlk növbədə cəmi quşlar üzrə yayım əmsalı ***K***yayım əmsalı hesablanır:

***K***yayım əmsalı=N : n=95596 : 4169 = 22.93

Alınmış yayım əmsalını müayinə üzrə yumurtlayan quşların ümumi sayına vurmaqla rayon üzrə yumurtlayan quşların ümumi sayı tapılır:

22.93 **×** 2611=59870 baş

Bu üsulla,

* yumurtlayan quşların orta illik sayı: 22.93 **×** 2320=53198 baş,
* yumurtaların sayı: 22.93 **×** 259840=5958131 ədəd hesablanır.

Sonra isə orta hesabla 1 başa düşən yumurta: 5958131 : 53198=112 ədəd tapılır.

Daha sonra müayinə olunmuş təsərrüfatlarda toyuqların xüsusi çəkisi hesablanır:

(3827 : 4169) **×** 100=91.80%

Toyuqlar üzrə alınmış xüsusi çəkini (91.80%) rayon üzrə quşların ümumi sayına vurub 100-ə bölməklə toyuqlarının baş məcmu üzrə (rayon üzrə) sayı hesablanır:

91.80 **×** 95596 : 100=87757 baş

Sonra toyuqlar üzrə Yayım əmsalı ***K***yayım əmsalı hesablanır. Rayondakı toyuqların sayı müayinə üzrə toyuqların sayına bölünür:

87757 : 3827=22.93%

Alınmış yayım əmsalını müayinə üzrə yumurtlayan toyuqların ümumi sayına (2358) vurmaqla rayon üzrə yumurtlayan toyuqların ümumi sayı tapılır:

22.93 **×** 2358=54069 baş

Müayinə üzrə yumurtlayan toyuqların orta illik sayının 2072 baş, onların yumurtalarının sayının isə 255440 ədəd olduğunu nəzərə alsaq, bu üsulla,

* yumurtlayan toyuqların orta illik sayı: 22.93 **×** 2072=47511 baş,

- yumurtaların sayı: 22.93 **×** 255440=5857239 ədəd hesablanır.

Sonra isə orta hesabla 1 toyuğa düşən yumurta: 5857239 : 47511=123 ədəd tapılır.

Hesabat dövrü üçün fərdi sahibkar, ailə kəndli və ev təsərrüfatları üzrə qoyun yunu istehsalını hesablayarkən ilk növbədə əvvəlki ildə kənd təsərrüfatı müəssisələri üzrə 24 №-li illik formada qoyunların ümumi baş sayından (ötən ilin hesabatı, sətir 52) oktyabr-dekabr aylarında doğulmuş quzuların sayı (ötən ilin hesabatı, sətir 53) çıxılır. Sonra isə hesabat ilində qırxılmış qoyun yunu göstəricisini (sətir 16) alınmış nəticəyə bölməklə 1 baş qoyuna düşən yunun miqdarı hesablanır (kiloqramla). Bu hesablamadan sonra alınan nəticəni əvvəlki il üzrə 7 №-li illik hesabat formasının 2.3-cü sətrinin 24-cü sütununda göstərilmiş qoyunların ümumi sayına vurmaqla fərdi sahibkar, ailə kəndli və ev təsərrüfatları üzrə qoyun yunu istehsalının həcmi hesablanır.

Hesabat dövründə fərdi sahibkar, ailə kəndli və ev təsərrüfatları üzrə keçi tükü istehsalını hesablayarkən ilk növbədə hesabat ilində kənd təsərrüfatı müəssisələri üzrə 24 №-li illik formada daranmış keçi tükü (sətir 18) və qırxılmış keçi tükünü (sətir 19) toplayıb alınmış nəticəni əvvəlki ildə keçilərin ümumi baş sayına (ötən ilin hesabatı, sətir 56) bölməklə 1 baş keçiyə düşən tükün miqdarı hesablanır (kiloqramla). Bu hesablamadan sonra alınan nəticəni əvvəlki il üzrə 7 №-li illik hesabat formasının 2.3-cü sətrinin 26-cı sütununda göstərilmiş keçilərin ümumi sayına vurmaqla fərdi sahibkar, ailə kəndli və ev təsərrüfatları üzrə keçi tükü istehsalının həcmi hesablanır.

**Diqqət!** Cədvəllərə göstəriciləri daxil edərkən nümunə kimi verilmiş rəqəmləri silmək olmaz, çünki bu zaman orada qeyd edilmiş düsturlar da pozula bilər.

Əgər rayonda müayinə aparılmış təsərrüfatlarda hər hansı bir mal-qara və ya quş növü saxlanılmırsa, köməkçi cədvəllərdəki müvafiq sütunlar üzrə bütün göstəricilərin yerinə “0” rəqəmi yazılmalıdır.

Metodoloji izahatın yenidən təsdiqi ilə əlaqədar 2006-cı il 5 may tarixli 12/11 №-li sərəncamla təsdiq edilmiş tövsiyə ləğv olunur.

# Rayon üzrə fərdi sahibkar, ailə kəndli və ev təsərrüfatlarında

# heyvandarlıq məhsullarının istehsalının hesablanması üçün

# 

## **METODOLOJİ İZAHAT**

**1. GİRİŞ**

Azərbaycan Respublikası Dövlət Statistika Komitəsinin 15 iyul 2009-cu il tarixli kollegiya qərarı ilə təsdiq edilmiş “Məhsul növlərinin təsnifatı”na və BMT-nin Ərzaq və Kənd Təsərrüfatı Təşkilatının (FAO-nun) tələblərinə uyğun olaraq respublikada inək naxırı və camış naxırı üzrə diri çəkidə ayrı-ayrılıqda istehsal olunan mal əti, qoyun və keçi əti, inək, camış, qoyun və keçi südü, quş əti və yumurta, eləcə də yun barədə məlumatların əldə edilməsi çoxsaylı kiçik ölçülü fərdi sahibkar, ailə kəndli və ev təsərrüfatlarının mövcud olduğu şəraitdə müəyyən çətinliklərlə (müayinə aparılmasında maliyyə çatışmazlığı, verilən sorğulara düzgün cavab verilməməsi və s.) müşahidə olunur və şübhəsiz, bunlar yerli statistika orqanları və müvafiq ərazi icra nümayəndəliklərinin köməkliyi ilə aradan qaldırıla bilər.

**2. Heyvandarlıq məhsullarının istehsalı üzrə statistik məlumatların toplanması üsulu və onların mənbəyi**

Təsərrüfatların təşkilatı-hüquqi formasından asılı olaraq heyvandarlığa dair statistik məlumatların toplanması və işlənməsi aşağıdakı əsas iki qrup təsərrüfat kateqoriyası üzrə aparılır:

a) kənd təsərrüfatı müəssisələri və təşkilatları üzrə - onların təqdim etdikləri “Heyvandarlığın vəziyyəti haqqında” aylıq və illik 24 kt №-li hesabat formalarının əsasında başdan-başa olmaqla;

b) fərdi sahibkarlar, ailə kəndli və ev təsərrüfatları üzrə - seçmə qaydada (Dövlət Statistika Komitəsinin müəyyən etdiyi təsərrüfatlar üzrə) müayinə aparmaqla təsərrüfatların sorğu edilməsi və yaxud onların arzusu ilə özlərinin təqdim etdikləri “Sahibkarlar, ailə kəndli və ev təsərrüfatlarında heyvandarlığın vəziyyəti haqqında” 24-a-kt №-li hesabat formasının əsasında.

Mal-qara və quşların sayı haqqında məlumatlar dövlət statistika orqanlarının təşkilatçılığı ilə hər il yanvarın 1-i vəziyyətinə kənd (şəhər) ərazi inzibati dairələri tərəfindən aparılan uçotun yekunlarından - 7 №-li “Rayonda mal-qara uçotunun yekunu” (uçota düzəliş edilmiş yekun üzrə), habelə rüblük dövriliklə kənd ərazi inzibati dairələrinin təqdim etdikləri 14 №-li hesabatdan əldə edilir. Bu göstərilən informasiya mənbələri əsasında rayon statistika idarələri bütövlükdə rayon üzrə, o cümlədən: a) kənd təsərrüfatı müəssisələri və təşkilatları; b) fərdi sahibkarlar, ailə kəndli və ev təsərrüfatları üzrə mal-qara və quşların sayını və heyvandarlıq məhsullarının istehsalı həcmini müəyyənləşdirirlər.

**3. Fərdi sahibkar, ailə kəndli və ev təsərrüfatları üzrə**

**heyvandarlıq məhsulları istehsalının hesablanması**

Rayon statistika idarələri fərdi sahibkar, ailə kəndli və ev təsərrüfatları üzrə hesablama aparmaq üçün 24-a-kt №-li “Sahibkarlar, ailə kəndli və ev təsərrüfatlarında heyvandarlığın vəziyyəti haqqında” müayinə məlumatlarından və 7 №-li “Rayonda mal-qara uçotunun yekunu” (uçota düzəliş edilmiş yekun üzrə) illik hesabat formasının məlumatlarından istifadə edirlər. Bu zaman, 24-a-kt №-li müayinə blankının bəzi göstəriciləri kənd təsərrüfatı müəssisələri və təşkilatları üzrə 24 №-li forma üzrə hesabat məlumatlarının orta göstəriciləri, habelə əvvəlki illərin dinamikası ilə müqayisə olunur, eyni zamanda mal-qaranın cins tərkibi, onun yemlə təminatı (havaların yemçilik üçün əlverişli keçməsi, yemlik bitkilərin əkin sahələrinin genişləndirilməsi və s.) kimi məsələlər nəzərə alınır və lazım gələn hallarda hesablamalara müvafiq düzəliş edilir.

Rayon üzrə ət istehsalının həcmini hesablamaq üçün müvafiq mal-qara qrupu üzrə yayım əmsalından - ***K*yayım əmsal = N : n** (burada **N** baş məcmu sayı, **n** isə müayinə üzrə sayı bildirir) istifadə etməklə sürü dövriyyəsi qurulur. Bu məqsədlə 7 №-li “Rayonda mal-qara uçotunun yekunu” (uçota düzəliş edilmiş yekun üzrə) illik hesabat formasında göstərilmiş ilin əvvəlinə olan mal-qara və quşların baş sayı və 24-a-kt №-li “Sahibkarlar, ailə kəndli və ev təsərrüfatlarında heyvandarlığın vəziyyəti haqqında” müayinənin məlumatlarından istifadə edilir.

**Misal.** Tutaq ki, müayinə ilə əhatə olunmuş təsərrüfatlarda ilin əvvəlinə 617 inək naxırı (24-a-kt müayinə blankı, sətir 1, sütun 1), ümumilikdə rayon üzrə isə 22238 inək naxırı mövcuddur (7 №-li “Mal-qara uçotunun yekunu” illik hesabat forması, sətir 2.3, sütun 1).

İnək naxırı üzrə yayım əmsalını hesablayaq:

***K*yayım əmsalı =N : n**=22238 : 617=36.04 olar.

Yayım əmsalını tapdıqdan sonra bu rəqəm (36.04) vasitəsilə rayon üzrə inək naxırının sürü dövriyyəsi hesablanır. Hesablamanın nümunəsi **1a nömrəli köməkçi cədvəldə** verilmişdir. Rayon üzrə (baş məcmu üzrə) alınmış balaların sayını hesablamaq üçün müayinə üzrə alınmış balaların sayı göstəricisi olan (1a №-li cədvəl, sətir 2) 248 yayım əmsalına -36.04 vurulur:

248 **×** 36.04=8938 baş

Bu üsulla,

-satın alınıb, daxil olub (sətir 3): 22 **×** 36.04=793 baş;

-kəsim üçün satılmışdır (sətir 4): 124**×**36.04=4469 baş;

-öz təsərrüfatında kəsilmişdir (sətir 7): 46**×**36.04=1658 baş;

-damazlıq üçün satılmışdır (sətir 11): 79**×**36.04=2847 baş;

-ölmüş və tələf olmuşdur (sətir 12): 10**×**36.04=360 baş;

-sair məxaric (sətir 13): 5**×**36.04=180 baş;

-hesabat dövrünün sonuna mövcuddur (sətir 14): 623**×**36.04=22454 baş müəyyən edilir və onun əsasında sürü dövriyyəsi qurulur.

Sürü dövriyyəsini hesabladıqdan sonra müayinə olunmuş təsərrüfatlarda diri çəkidə inək naxırı üzrə ət istehsalının miqdarı hesablanır:

-kəsim üçün satılmış malların diri çəkisi (1a №-li cədvəl, sətir 5) 25978 kq və öz təsərrüfatında kəsilmiş malların diri çəkisi (1a №-li cədvəl, sətir 8) 9926 kq toplanır: 25978+9926=35904 kq=359.0 sent.

Bundan sonra, müayinə olunmuş təsərrüfatlarda inək naxırı üzrə kəsilmiş çəkidə ət istehsalının miqdarı hesablanır:

-öz təsərrüfatında kəsilmiş malın çəkisi (1a №-li cədvəl, sətir 9) 4425 kq bölünsün onların diri çəkisinə (1a №-li cədvəl, sətir 8) 9926 kq-a. Alınmış xüsusi çəki (44.58%) təsərrüfatda istehsal olunmuş ətin diri çəkisinə vurulur. (35904**×**44.58) : 100=16006 kq=160.1 sent.

Müayinə olunmuş təsərrüfatlar üzrə diri və kəsilmiş çəkidə ət istehsalının miqdarını hesabladıqdan sonra rayon üzrə (baş məcmu üzrə) diri çəkidə inək naxırı üzrə ət istehsalının miqdarı hesablanır. Bunun üçün rayon üzrə kəsim üçün satılmışların diri çəkisi 936303 kq və öz təsərrüfatında kəsilmişlərin diri çəkisi 357754 kq toplanır: 936303+357754=1294057 kq=12940.6 sent.

Rayon üzrə kəsilmiş çəkidə inək naxırı üzrə ət istehsalının həcmi müayinə olunmuş təsərrüfatlar üzrə kəsilmiş çəkidə ət istehsalının həcmi kimi hesablanır. Yəni, öz təsərrüfatında kəsilmiş malın kəsilmiş çəkisinin onların diri çəkisində faizi hesablanır, alınmış xüsusi çəki təsərrüfatda istehsal olunmuş inək ətinin ümumi diri çəkisinə vurulur:

159486 : 357754 = 44.58%,

(1294057 **×** 44.58) : 100=576890.6kq=5768.9 sent.

Bu üsulla camış naxırı, qoyun və keçilər, donuz və quşlar üzrə sürü dövriyyəsi və ət istehsalının həcmi ayrı-ayrılıqda hesablanır. Sonra isə bütün növlər üzrə ət istehsalının həcmini toplamaqla rayon üzrə ət istehsalı hesablanır.

Yuxarıda göstərilmiş hesablamaların elektron variantı **1a və 1b nömrəli köməkçi cədvəllərdə** ətraflı verilmişdir. 1a nömrəli cədvəlin 1-14-cü sətirləri üzrə 1,3,5,7,9 və 11-ci sütunlarında 24-a-kt müayinə blankının müvafiq göstəriciləri yazılır. Sonra 7 №-li “Rayonda mal-qara uçotunun yekunu” (uçota düzəliş edilmiş yekun üzrə) illik hesabat formasının məlumatlarından istifadə edərək cədvəlin 2-ci sətri üzrə 2-ci sütunda baş məcmu say üzrə (rayon üzrə) ilin əvvəlinə mövcud olan inək naxırının sayı, 4-cü sütunda camış naxırının sayı, 6-cı sütunda qoyunların sayı, 8-ci sütunda keçilərin sayı, 10-cu sütunda donuzların sayı, 12-ci sütunda quşların sayı qeyd edilir. Bu məlumatlar cədvəldə qeyd olunduqdan sonra baş məcmu say üzrə bütün digər göstəricilər avtomatik olaraq hesablanacaq. 1b nömrəli köməkçi cədvəl 1a nömrəli cədvəlin sadə formasıdır.

**2a nömrəli köməkçi cədvəldə** yayım əmsalı vasitəsilə rayon üzrə istehsal olunmuş südün ayrı-ayrı mal-qara növləri üzrə və cəmi miqdarı hesablanır. Hesablamanı aparmaq üçün 24-a-kt №-li müayinə blankının müvafiq məlumat-larından istifadə etməklə, cədvəlin 1-ci sətrində inəklər, 3-cü sətrində camışlar, 5-ci sətrində ana qoyunlar, 7-ci sətrində ana keçilər, 9-cu sətrində cəmi mal-qara üzrə məlumatlar qeyd edilir. Sonra isə cədvəlin 2-ci sətrinin 2-ci sütununda 7 №-li illik hesabat formasının məlumatlarından istifadə etməklə baş məcmu say üzrə (rayon üzrə) ilin əvvəlinə mövcud olan inəklərin sayı, 4-cü sətrin 2-ci sütununda camışların sayı, 6-cı sətrin 2-ci sütununda ana qoyunların sayı, 8-ci sətrin 2-ci sütununda ana keçilərin sayı qeyd olunur. Bu məlumatlar cədvəldə qeyd olunduqdan sonra rayonda ayrı-ayrı mal-qara növləri üzrə və cəmi sağılmış südün miqdarı avtomatik olaraq hesablanacaq.

**Misal.** Müayinənin məlumatlarına əsasən, təsərrüfatlarda ilin əvvəlinə 309 baş inək mövcud olmuş və onlardan 158391 kq süd sağılmışdır. 1 baş ana mala düşən orta məhsuldarlıq 512.6 kq, rayon üzrə inəklərin sayı isə 10934 başdır.

İlk növbədə inəklər üzrə yayım əmsalı ***K***yayım əmsalı hesablanır:

***K***yayım əmsalı =N : n=10934 : 309 = 35.39

Burada N, rayon üzrə inəklərin sayı (10934 baş), n isə müayinə olunmuş təsərrüfatlardakı inəklərin sayıdır (309 baş).

Alınmış yayım əmsalını müayinə üzrə inəklərdən sağılmış südün miqdarına vurmaqla rayon üzrə inəklərdən sağılmış südün ümumi miqdarı tapılır:

35.39 **×** 158391.0=5604683.5kq

Südün ümumi miqdarı tapıldıqdan sonra, 1 baş ana mala düşən orta məhsuldarlıq hesablanır:

5604683.5 : 10934=512.6kq

Bu üsul ilə camışlar, ana qoyunlar, ana keçilər üzrə hesablamalar aparılır. Sonda isə həm müayinə üzrə, həm də baş məcmu say üzrə (rayon üzrə) sağılmış südün ümumi miqdarı hesablanır.

Süd istehsalı müayinə üzrə əldə edilmiş orta məhsuldarlıq göstəricisini baş məcmu üzrə ilin əvvəlinə olan ana malın sayına vurmaqla da hesablamaq olar. Bu hesablamanın elektron variantı **2b nömrəli köməkçi cədvəldə** verilmişdir.

**3 nömrəli köməkçi cədvəl** vasitəsilə rayon üzrə istehsal olunmuş yumurtaların toyuqlar üzrə və cəmi miqdarı hesablanır. Hesablamanı aparmaq üçün 24-a-kt №-li müayinə blankının müvafiq məlumatlarından istifadə etməklə, cədvəlin 1-ci sətrində cəmi quşlar üzrə, 3-cü sətrində isə toyuqlar üzrə məlumatlar qeyd edilir. Sonra isə cədvəlin 2-ci sətrinin 1-ci sütununda 7 №-li illik hesabat formasının 2.3-cü sətrinin 42-ci sütununda qeyd olunmuş baş məcmu say üzrə (rayon üzrə) ilin əvvəlinə mövcud olan quşların ümumi sayı qeyd olunur. Bu zəruri məlumatlar cədvələ qeyd olunduqdan sonra yumurta istehsalı üzrə məlumatlar avtomatik olaraq hesablanacaq.

**Misal.** Müayinənin məlumatlarına əsasən, təsərrüfatlarda ilin əvvəlinə quşların ümumi sayı 4169 baş, o cümlədən toyuqların sayı 3827 baş, yumurtlayan quşların sayı 2611 baş, onların orta illik sayı 2320 baş, alınmış yumurtaların cəmi 259840 ədəd olmuşdur. Rayon üzrə quşların ümumi sayı isə 95596 baş təşkil etmişdir.

İlk növbədə cəmi quşlar üzrə yayım əmsalı ***K***yayım əmsalı hesablanır:

***K***yayım əmsalı=N : n=95596 : 4169 = 22.93

Alınmış yayım əmsalını müayinə üzrə yumurtlayan quşların ümumi sayına vurmaqla rayon üzrə yumurtlayan quşların ümumi sayı tapılır:

22.93 **×** 2611=59870 baş

Bu üsulla,

* yumurtlayan quşların orta illik sayı: 22.93 **×** 2320=53198 baş,
* yumurtaların sayı: 22.93 **×** 259840=5958131 ədəd hesablanır.

Sonra isə orta hesabla 1 başa düşən yumurta: 5958131 : 53198=112 ədəd tapılır.

Daha sonra müayinə olunmuş təsərrüfatlarda toyuqların xüsusi çəkisi hesablanır:

(3827 : 4169) **×** 100=91.80%

Toyuqlar üzrə alınmış xüsusi çəkini (91.80%) rayon üzrə quşların ümumi sayına vurub 100-ə bölməklə toyuqlarının baş məcmu üzrə (rayon üzrə) sayı hesablanır:

91.80 **×** 95596 : 100=87757 baş

Sonra toyuqlar üzrə Yayım əmsalı ***K***yayım əmsalı hesablanır. Rayondakı toyuqların sayı müayinə üzrə toyuqların sayına bölünür:

87757 : 3827=22.93%

Alınmış yayım əmsalını müayinə üzrə yumurtlayan toyuqların ümumi sayına (2358) vurmaqla rayon üzrə yumurtlayan toyuqların ümumi sayı tapılır:

22.93 **×** 2358=54069 baş

Müayinə üzrə yumurtlayan toyuqların orta illik sayının 2072 baş, onların yumurtalarının sayının isə 255440 ədəd olduğunu nəzərə alsaq, bu üsulla,

* yumurtlayan toyuqların orta illik sayı: 22.93 **×** 2072=47511 baş,

- yumurtaların sayı: 22.93 **×** 255440=5857239 ədəd hesablanır.

Sonra isə orta hesabla 1 toyuğa düşən yumurta: 5857239 : 47511=123 ədəd tapılır.

Hesabat dövrü üçün fərdi sahibkar, ailə kəndli və ev təsərrüfatları üzrə qoyun yunu istehsalını hesablayarkən ilk növbədə əvvəlki ildə kənd təsərrüfatı müəssisələri üzrə 24 №-li illik formada qoyunların ümumi baş sayından (ötən ilin hesabatı, sətir 52) oktyabr-dekabr aylarında doğulmuş quzuların sayı (ötən ilin hesabatı, sətir 53) çıxılır. Sonra isə hesabat ilində qırxılmış qoyun yunu göstəricisini (sətir 16) alınmış nəticəyə bölməklə 1 baş qoyuna düşən yunun miqdarı hesablanır (kiloqramla). Bu hesablamadan sonra alınan nəticəni əvvəlki il üzrə 7 №-li illik hesabat formasının 2.3-cü sətrinin 24-cü sütununda göstərilmiş qoyunların ümumi sayına vurmaqla fərdi sahibkar, ailə kəndli və ev təsərrüfatları üzrə qoyun yunu istehsalının həcmi hesablanır.

Hesabat dövründə fərdi sahibkar, ailə kəndli və ev təsərrüfatları üzrə keçi tükü istehsalını hesablayarkən ilk növbədə hesabat ilində kənd təsərrüfatı müəssisələri üzrə 24 №-li illik formada daranmış keçi tükü (sətir 18) və qırxılmış keçi tükünü (sətir 19) toplayıb alınmış nəticəni əvvəlki ildə keçilərin ümumi baş sayına (ötən ilin hesabatı, sətir 56) bölməklə 1 baş keçiyə düşən tükün miqdarı hesablanır (kiloqramla). Bu hesablamadan sonra alınan nəticəni əvvəlki il üzrə 7 №-li illik hesabat formasının 2.3-cü sətrinin 26-cı sütununda göstərilmiş keçilərin ümumi sayına vurmaqla fərdi sahibkar, ailə kəndli və ev təsərrüfatları üzrə keçi tükü istehsalının həcmi hesablanır.

**Diqqət!** Cədvəllərə göstəriciləri daxil edərkən nümunə kimi verilmiş rəqəmləri silmək olmaz, çünki bu zaman orada qeyd edilmiş düsturlar da pozula bilər.

Əgər rayonda müayinə aparılmış təsərrüfatlarda hər hansı bir mal-qara və ya quş növü saxlanılmırsa, köməkçi cədvəllərdəki müvafiq sütunlar üzrə bütün göstəricilərin yerinə “0” rəqəmi yazılmalıdır.

Metodoloji izahatın yenidən təsdiqi ilə əlaqədar 2006-cı il 5 may tarixli 12/11 №-li sərəncamla təsdiq edilmiş tövsiyə ləğv olunur.

**Kənd təsərrüfatı, meşə təsərrüfatı və balıqçılıq üzrə ümumi məhsul (xidmət) buraxılışının və istehsal indekslərinin hesablanmasına dair**

## **GÖSTƏRİŞLƏR**

**1.Giriş**

Kənd təsərrüfatı, meşə təsərrüfatı və balıqçılıq üzrə iqtisadi fəaliyyətin xarakterizə edilməsi üçün statistikada bir-biri ilə qarşılıqlı əlaqədə olan natural, şərti-natural və dəyər göstəriciləri sistemindən istifadə edilir.

Göstəricilər sistemində əsas yeri konkret məhsul növlərinin istehsalını səciyyələndirən natural və şərti-natural göstəricilər tutur. Lakin kənd təsərrüfatı istehsalçılarının böyük əksəriyyəti çoxsahəli təsərrüfatla məşğul olduğu üçün bu göstəricilər onların fəaliyyətinin ümumi nəticələrini əldə etmək imkanı yaratmır. Bu səbəbdən kənd, meşə və balıqçılıq təsərrüfatlarının fəaliyyətinin ümumi xarakteristikası yalnız dəyər göstəricilərinintətbiqilə mümkündür. Belə ki, dəyər göstəriciləri müxtəlif növ məhsulların müqayisəliliyini təmin etməklə sahənin fəaliyyətinin ümumi (yekun) nəticələrini əldə etməyə imkan verir.

Kənd təsərrüfatı statistikasında əsas ümumi dəyər göstəricisi kənd təsərrüfatı, meşə təsərrüfatı və balıqçılıq üzrə ümumi məhsul (xidmət) buraxılışıdır ki, bu, həm ayrı-ayrı regionlar, həm də bütövlükdə respublika üzrə hesablanır. Eyni zamanda, kənd təsərrüfatının inkişafı vəziyyətini qiymətləndirmək məqsədilə ümumi məhsul (buraxılış) üzrə istehsal indeksinin dəyişməsi göstəricisindən də istifadə edilir.

**2.Əsas anlayışlar**

***Kənd, meşə və balıqçılıq təsərrüfatının ümumi məhsul (xidmət) buraxılışı*** dedikdə, bu sahələrdə həm satış, həm də şəxsi istehlak məqsədilə istehsal edilmiş məhsul və göstərilmiş xidmətlərin ümumi dəyəri nəzərdə tutulur. O, bitkiçilik, heyvandarlıq, ovçuluq, meşəçilik və balıqçılıq təsərrüfatlarında istehsal olunmuş məhsulların (xidmətlərin) dəyəri əsasında formalaşır.

***Bitkiçilik və heyvandarlıq, ovçuluq və bu sahələrdə xidmət göstərilməsi üzrə ümumi məhsul (xidmət) buraxılışı*** hesabat dövründə istehsal olunmuş (yığılmış, əldə edilmiş) bitkiçilik və heyvandarlıq, ovçuluq məhsullarının dəyəri, bitkiçilikdə bitməmiş istehsal dəyərinin dəyişməsi və göstərilmiş kənd təsərrüfatı xidmətlərinin həcmi əsasında formalaşır.

***İstehsal olunmuş bitkiçilik məhsulunun dəyərinə*** hesabat dövründə yığılan bütün kənd təsərrüfatı bitkiləri məhsullarının – dənli, texniki bitkilərin (yağlı bitkilərin toxumları, şəkər çuğunduru, tütün və s.), kartof, tərəvəz və bostan bitkilərinin, meyvə və giləmeyvələrin, digər bitkiçilik məsullarının (yemlik kökümeyvəlilər, quru ot, küləş, senaj, silos, güllər və s.) dəyəri daxil edilir.

***Bitkiçilikdə bitməmiş istehsalın dəyərinə*** torpağın becərilməsinə çəkilən xərclər (payız şumlaması, herik şumlanması, məhsulu gələcək dövrlərdə əldə olunacaq payızlıq taxılın əkini üçün zəmin hazırlanması), yatırım xərcləri (yeni bağların salınmasıvə becərmə xərcləri) daxildir.

***Heyvandarlıqda istehsal olunmuş məhsulların dəyəri*** hesabat dövründə kənd təsərrüfatı heyvanlarından alınmış məhsulların (süd, yumurta, yun, dəri və s.) dəyəri, kəsim üçün satılmış mal-qara və quşların dəyəri, arıçılıq və xəzli heyvandarlıq məhsullarının dəyərindən ibarətdir.

***Göstərilmiş kənd təsərrüfatı xidmətlərinin həcminə*** tarlaçılıq, açıq və örtülü torpaqda tərəvəzçilik və gülçülük, bağçılıq, üzümçülük sahəsində və digər çoxillik əkmə plantasiyalarında göstərilən xidmətlər, aqromeliorasiya işlərinin tətbiqi xidmətləri, kənd təsərrüfatı bitkilərinin xəstəlik və ziyanvericilərdən qorunması xidmətləri, gübrələrin hazırlanması və gətirilməsi, heyvanların yetişdirilməsi üzrə yardımçı xidmətlər, məhsul yığımından sonrakı kənd təsərrüfatı xidmətləri, çoxaldılma üçün toxumun hazırlanması xidmətləri, tinglik xidmətləri və s. daxildir.

***Ovçuluq təsərrüfatlarında istehsal olunmuş məhsulun (xidmətin) dəyərinə***  vəhşi heyvanların və ov quşlarının ovlanmasından əldə olunmuş vəsait (və ya gəlir), ovçuluq təsərrüfatının aparılması (vəhşi heyvanların qorunması, onların sayının və yayılmasının uçotu, ovçuluq təsərrüfatlarının yaradılması və ovçuluq təsərrüfatlarında iqtisadi müşahidələrin aparılması və s.) xərcləri, vəhşi heyvanların və ov quşlarının yetişdirilməsi və ovlanması sahəsində göstərilən xidmətlərin dəyəri daxil edilir.

***Meşə təsərrüfatı və bu sahədə xidmətlərin göstərilməsiüzrə məhsul buraxılışına***  meşəyə qulluq və əsas istifadə ilə bağlı doğranmanın gedişində alınmış oduncağın, meşə əkmələrinin rekonstruksiyası ilə əlaqədar kəsmələr və seçmə sanitar kəsmələr, meşələrin becərilməsi, bərpası və salınması, meşəçilik və ağac tədarükü ilə əlaqədar xidmətlərin dəyəri, həmçinin toplanmış yabanı meşə məhsullarının dəyəri aid olunur.

***Balıqçılıq və balıqyetişdirməüzrə ümumi məhsul buraxılışına*** ovlanmış balığın, dəniz məhsullarının (xərçəngkimilər, molyusklar, tısbağalar, suitilər, dəniz kirpisi, təbii mirvarilər, mərcanlar, yosunlar və s.) dəyəri, dəniz orqanizmlərinin və bitkilərinin yetişdirilməsinə, mühafizəsinə çəkilən xərclər, biotexniki tədbirlərin yerinə yetirilməsi (süni kürütökmə yerlərinin quraşdırılması, balıq ehtiyatlarının artırılması, vətəgə əhəmiyyətli balıqların təkrar istehsalı), balıqçılıq və balıq ovlanması ilə bağlı göstərilən xidmətlərin dəyəri daxildir.

***İstehsal indeksi*** müqayisə edilən dövrlərdə sahə üzrə istehsalın həcminin dəyişməsini xarakterizə edən nisbi kəmiyyətdir.

**3. Kənd təsərrüfatı, meşə təsərrüfatı və balıqçılıq üzrə ümumi məhsul**

**(xidmət) buraxılışının hesablanması üçün informasiya mənbəyi**

Kənd təsərrüfatı, meşə təsərrüfatı və balıqçılıq üzrə ümumi məhsulun (buraxılışının) həcmini hesablamaq üçün aşağıdakı məlumatlardan istifadə edilir:

* forma № 7-kt – Məhsul yığımı, payızlıqların səpini və dondurma şumuna dair hesabat;
* forma № 29-kt – Kənd təsərrüfatı bitkiləri məhsullarının toplanışı haqqında hesabat;
* forma № 24 və 24-kt – Heyvandarlığın vəziyyəti haqqında hesabat;
* forma № 1-istehsal (kənd təsərrüfatı) – Kənd təsərrüfatı müəssisələri tərəfindən malların istehsalı, təqdim edilməsi və xidmətlərin göstərilməsi haqqında hesabat;
* forma № 1(KTQ istehsalçı) – Satılmış kənd təsərrüfatı məhsullarının istehsalçı qiymətləri barədə hesabat;
* forma № 6 kt – Kənd təsərrüfatı müəssisələrinin (kənd təsərrüfatına xidmət göstərən təşkilatlar da daxil edilməklə) və fərdi sahibkar təsərrüfatlarının fəaliyyəti haqqında hesabat;
* meşəçilik, ovçuluq və balıqçılığa dair hesabat formaları və seçmə müayinə materialları;
* bitkiçilik və heyvandarlıq məhsullarının istehsalı üzrə aparılan seçmə müayinə materialları, habelə kənd inzibati ərazi dairələrinin (vahidlərinin) məlumatları və s.

**4. Kənd təsərrüfatı, meşə təsərrüfatı və balıqçılıq üzrə ümumi məhsul (xidmət) buraxılışının hesablanması**

İqtisadi fəaliyyət növləri təsnifatına əsasən A “Kənd təsərrüfatı, meşə təsərrüfatı və balıqçılıq” seksiyası 3 bölmədən ibarətdir: bitkiçilik və heyvandarlıq, ovçuluq və bu sahələrdə xidmətlərin göstərilməsi (bölmə 01), meşə təsərrüfatı və bu sahədə xidmətlərin göstərilməsi (bölmə 02), balıqçılıq və balıqyetişdirmə (bölmə 03).

Kənd təsərrüfatının ümumi məhsulunun (buraxılışının) həcminin tam və dolğun hesablanması illik məlumatlar əsasında aparılır. Bununla belə, il ərzində o, aylıq və ya rüblük dövriliklə də hesablanıla bilər.

Kənd təsərrüfatının ümumi məhsulu (buraxılışı) bütün təsərrüfat kateqoriyalarını (kənd təsərrüfatı müəssisələri, fərdi sahibkarlar, ailə kəndli və ev təsərrüfatları) əhatə etməlidir.

Bitkiçilik və heyvandarlığın ümumi məhsul (xidmət) buraxılışı - 01 bölməsi (ovçuluq və bu sahədə göstərilən xidmətlər istisna olmaqla) üzrə hesabat ili ərzində hər ay artan yekunla hesablanır.

İllik statistik müşahidə məlumatları əsasında ilin yekunu üzrə bütövlükdə A seksiyası üzrə dəqiqləşdirilmiş (yekun) ümumi buraxılış hesablanır.

**5. Bitkiçilik və heyvandarlıq, ovçuluq və bu sahələrdə xidmətlərin**

**göstərilməsi üzrə ümumi məhsul (xidmət) buraxılışının hesablanması**

İl ərzində bitkiçilik və heyvandarlıq, ovçuluq və bu sahələrdə xidmətlərin göstərilməsi üzrə məhsul (xidmət) buraxılışının hesablanması aşağıdakı düsturla ifadə edilir (nümunə üçün Əlavə 1-ə bax):

*(1)*

*burada:*

– bitkiçilik və heyvandarlığın ümumi məhsul (xidmət) buraxılışı;

– bitkiçilikdə istehsal olunmuş məhsulun dəyəri;

– heyvandarlıqda istehsal olunmuş məhsulun dəyəri;

– bitkiçilikdə bitməmiş istehsal dəyərinin dəyişməsi (+/-);

– göstərilmiş kənd təsərrüfatı xidmətlərinin dəyəri;

– ovçuluq və bu sahədə göstərilən xidmətlərin dəyəridir.

Bitkiçilik və heyvandarlıqda istehsal olunan məhsulun dəyərinin hesablanması üçün kənd təsərrüfatı məhsullarının hər bir təsərrüfat kateqoriyası üzrə natural ifadədə istehsalına dair məlumatlardan, ayrı-ayrı məhsul növlərinin istehsalçı qiymətlərinə dair hesabat dövrü üzrə orta göstəricilərdən istifadə olunur.

*(2)*

*burada:*

– bitkiçilikdə/heyvandarlıqda istehsal olunmuş məhsulun dəyəri;

– il ərzində istehsal olunmuş i-ci növ məhsulun miqdarı;

– i-ci növ məhsulun orta illik (hesabat dövrü üzrə orta) istehsalçı qiymətidir.

İl ərzində bitkiçilikdə bitməmiş istehsal dəyərinin dəyişməsi onun hesabat ili və əvvəlki ildəki kəmiyyətləri arasındakı fərqə bərabərdir. Bu göstərici mənfi və ya müsbət kəmiyyətlərə malik ola bilər (2011-2013-cü illər üzrə hesablamalarcədvəllərdə verilir).

İl ərzində göstərilən kənd təsərrüfatı xidmətlərinin dəyəri kənd təsərrüfatı sahəsində xidmətlər göstərən hüquqi şəxslərin hesabatlarına, dövlət büdcəsinin məlumatlarına və ekspert qiymətləndirmələrinə əsasən müəyyənləşdirilıir.

Aylıq dövriliklə (artan yekunla) bitkiçilik və heyvandarlıq məhsulunun (xidmətinin) ümumi buraxılışı hesablanarkən əvvəlki ildəki bitkiçilik və heyvandarlıq məhsulunun (xidmətinin) ümumi buraxılışından, istehsal indeksindən və istehsalçı qiymətləri indeksindən istifadə edilir.

*(3)*

*burada:*– cari ilin müvafiq dövründə bitkiçilik və heyvandarlığın ümumi məhsul buraxılışı;

- bazis ilin müvafiq dövründə bitkiçilik və heyvandarlığın ümumi məhsul buraxılışı;

– cari ilin müvafiq dövründə bitkiçilik və heyvandarlığın istehsal indeksi;

– cari ilin müvafiq dövründə bitkiçilik və heyvandarlığın istehsalçı qiyməti indeksidir.

Aylıq müşahidələrdə yalnız heyvandarlıq və bitkiçilik məhsullarının əsas növlərinin istehsalı müşahidə edilir: diri çəkidə ət satışı, süd, yumurta, yun, barama, taxıl, kartof, meyvə, tərəvəz, üzüm, çay və s.

Bitkiçilikdə məhsul olmayan aylarda (dekabr, yanvar, fevral, mart) il boyu örtülü torpaqda becərilən bitkilər üzrə hər hesabat ayında becərilmiş məhsulun miqdarı son illik hesabat məlumatlarına əsasən örtülü torpaqdakı müvafiq bitkilərin ümumi yığımının 1/12-i kimi müəyyənləşdirilir. Bu zaman örtülü torpaqlar üzrə istehsal gücləri də nəzərə alınır.

Aylıq dövriliklə bitkiçilikdə bitməmiş istehsal dəyərinin dəyişməsinin kəmiyyətini hesablayarkən dəyişmənin istehsal olunmuş bitkiçilik məhsullarının ümumi dəyərinin yekun kəmiyyətində xüsusi çəkisi və əvvəlki ildə bitməmiş istehsal dəyərinin dəyişməsindən istifadə olunur. Hesablama bu düstur əsasında aparılır:

*(4)*

*burada:*

. - hesabat dövründə bitkiçilikdə bitməmiş istehsal dəyərinin dəyişməsi;

– bitkiçilikdə istehsal olunmuş məhsulun dəyər dəyişməsinin miqdarının əvvəlki ildə kənd təsərrüfatında ümumi məhsul (xidmət) buraxılışının ümumi həcmindəki hissəsi, %-lə;

- əvvəlki ildə bitkiçilikdə istehsal olunmuş məhsulun dəyəri ilə bitkiçilikdə bitməmiş istehsal dəyərinin dəyişməsinin cəmlənmiş məbləğidir.

İl ərzində bitməmiş istehsal dəyərinin dəyişməsi aylar üzrə bölüşdürüldükdə payız aylarına daxil edilməlidir.

Aylıq dövriliklə göstərilmiş kənd təsərrüfatı xidmətlərinin dəyərini müəyyən edərkən göstərilmiş xidmətlərin həcminin əvvəlki ildə kənd təsərrüfatında ümumi məhsul (xidmət) buraxılışının ümumi həcmindəki xüsusi çəkisindən istifadə olunur. Hesablama heyvandarlıqda, bitkiçilikdə istehsal olunmuş məhsulun dəyərini və bitkiçilikdə bitməmiş istehsal dəyərinin dəyişməsini müəyyənləşdirdikdən sonra aşağıdakı düstur əsasında aparılır:

*(5)*

*burada:*

– hesabat dövründə göstərilmiş kənd təsərrüfatı xidmətlərinin dəyəri;

- göstərilmiş kənd təsərrüfatı xidmətlərin dəyərinin əvvəlki ildə kənd təsərrüfatında ümumi məhsul (xidmət) buraxılışının ümumi həcmindəki hissəsi, %-lə;

– heyvandarlıqda istehsal olunmuş məhsulun dəyəri;

– bitkiçilikdə istehsal olunmuş məhsulun dəyəri;

– bitkiçilikdə bitməmiş istehsal dəyərinin dəyəşməsidir (+/-).

Eyni qayda ilə ovçuluq və bu sahədə göstərilən xidmətlərin dəyəri müəyyən edilir.

**6. Kənd, meşə və balıqçılıq təsərrüfatlarında ümumi məhsul (xidmət) buraxılışının yekun hesablanması**

A seksiyası üzrə ümumi məhsul (xidmət) buraxılışının yekununun hesablanması üçün zəruri olan ovçuluq, meşəçilik və ağac tədarükü, balıq ovu və akvakultura (balıq və dəniz məhsullarının yetişdirilməsi) üzrə məhsul istehsalının (işlər, xidmətlər) həcmi bu sferalarda fəaliyyət göstərən hüquqi və fiziki şəxslərin illik statistik müşahidə və müayinə məlumatları əsasında müəyyən edilir.

İllik statistik müşahidə və müayinə məlumatları əsasında əldə olunmuş dəyər ifadəsindəki həcmlər bilavasitə kənd, meşə və balıqçılıq təsərrüfatlarının ümumi məhsul (xidmət) buraxılışının illik yekun hesablamalarına daxil edilir. İl ərzində bu fəaliyyət növləri üzrə istehsal olunmuş məhsulun (xidmətin) dəyəri hər rüb üzrə hesablama yolu ilə - əvvəlki ildəki dəyərin ¼-i şəklində müəyyən edilir.

Bütün tərkib hissələri müəyyənləşdirildikdən sonra onların cəmlənməsi yolu ilə kənd, meşə və balıqçılıq təsərrüfatlarının ümumi məhsul (xidmət) buraxılışı hesablanır:

*(6)*

*burada:*

- kənd, meşə və balıqçılıq təsərrüfatlarının ümumi məhsul (xidmət) buraxılışı;

– bitkiçilik və heyvandarlıq üzrə ümumi məhsul (xidmət) buraxılışı;

- meşəçilikdə və ağac tədarükündə istehsal olunmuş məhsulun (işlər, xidmətlər) dəyəri;

– balıqçılıq və akvakulturada (balıq və dəniz məhsullarının yetişdirilməsi) istehsal olunmuş məhsulun (işlər, xidmətlər) dəyəridir.

**7. Kənd təsərrüfatı, meşə təsərrüfatı və balıqçılıq üzrə**

**istehsal indeksinin nəzəri əsasları**

Kənd təsərrüfatı, meşə təsərrüfatı və balıqçılıq üzrə istehsal indeksinin hesablanmasında aşağıdakı iqtisadi göstəricilərdən istifadə oluna bilər:

*1. Dəyər ifadəsində məhsul buraxılışı.*

*2. Natural ifadədə məhsul buraxılışı.*

*3.Göstərilmiş xidmətlərin dəyəri.*

Bu göstəricilərdən istifadə etməklə Kənd təsərrüfatı, meşə təsərrüfatı və balıqçılıq üzrə istehsal indeksini hesablamaq mümkündür və onlardan birinə üstünlük verilməsi istehsalın strukturundan, qiymət indeksindən, habelə keyfiyyət dəyişikliklərinin öyrənilməsindən asılıdır.

Dünya praktikasında qəbul edilmiş metodoloji tövsiyələrdə, eləcə də, BMT-nin son tövsiyələrində qeyd olunur ki, istehsal indeksinin hesablanması üçün konkret olaraq hər hansı bir göstəricidən (dəyər və ya natural ifadədə olan dəyişən kəmiyyətlərdən) istifadə olunması mümkün deyildir. Ona görə də, istehsal indeksinin hesablanması zamanı hər iki metoddan (deflyasiya və ya fiziki həcm) istifadə edilə bilər.

**Kənd təsərrüfatı, meşə təsərrüfatı və balıqçılıq sahələri üzrə istehsal indeksinin hesablanması üçün əsas metodlar**

(DG - Dəyər göstəricisi əsasında (deflyasiya), FH – isə natural ifadədə məhsulun həcmi əsasında hesablanan istehsal indeksini xarakterizə edir).

Cədvəl 1.

| **İFNT üzrə siniflər** | **Fəaliyyətin adı** | **Üstünlük verilən metod** |
| --- | --- | --- |
| 01 | **Bitkiçilik və heyvandarlıq, ovçuluq və bu sahələrdə xidmətlərin göstərilməsi** |  |
| 0111 | Dənli ( çəltik istisna olmaqla), paxlalı və yağlı bitkilərin becərilməsi | FH |
| 0112 | Çəltiyin becərilməsi | FH |
| 0113 | Tərəvəz, bostan, kökümeyvəli və köküyumruların becərilməsi | FH |
| 0114 | Şəkər qamışının becərilməsi | FH |
| 0115 | Tütünün becərilməsi | FH |
| 0116 | Lifli bitkilərin becərilməsi | FH |
| 0119 | Digər birillik bitkilərin becərilməsi | FH |
| 0121 | Üzümün becərilməsi | FH |
| 0122 | Tropik və subtropik meyvələrin becərilməsi | FH |
| 0123 | Sitrus meyvələrin becərilməsi | FH |
| 0124 | Tumlu və çəyirdəkli meyvələrin becərilməsi | FH |
| 0125 | Digər ağacların, kol bitkilərinin və qərzəkli meyvələrin becərilməsi | FH |
| 0126 | Yağlı meyvələrin becərilməsi | FH |
| 0127 | İçki istehsalı üçün bitkilərin becərilməsi | FH |
| 0128 | Ədviyyat, ətriyyat və dərman bitkilərinin becərilməsi | FH |
| 0129 | Digər çoxillik bitkilərin becərilməsi | FH |
| 0130 | Bitkilərin çoxaldılması (əkilməsi) | FH |
| 0141 | Südlük iribuynuzlu mal-qaranın yetişdirilməsi | FH |
| 0142 | Digər iribuynuzlu mal-qaranın və camışların yetişdirilməsi | FH |
| 0143 | At, eşşək və qatırların yetişdirilməsi | FH |
| 0144 | Dəvələrin və mayaların yetişdirilməsi | FH |
| 0145 | Qoyun və keçilərin yetişdirilməsi | FH |
| 0146 | Donuzların yetişdirilməsi | FH |
| 0147 | Ev (kənd təsərrüfatı) quşlarının yetişdirilməsi | FH |
| 0149 | Digər heyvanların yetişdirilməsi | FH |
| 0150 | Heyvandarlıqla əlaqəli bitkiçilik | FH |
| 0161 | Bitkiçilik sahəsində xidmət göstərilməsi | DG |
| 0162 | Heyvandarlıq sahəsində xidmətin göstərilməsi | DG |
| 0163 | Kənd təsərrüfatı bitkiləri məhsullarının emalı üzrə xidmətlərin göstərilməsi | DG |
| 0164 | Əkilməyə (toxum fondunun formalaşdırılmasına) hazırlıq üzrə xidmətlərin göstərilməsi | DG |
| 0170 | Ovçuluq və vəhşi heyvanların yetişdirilməsi və bu sahələrdə xidmətin göstərilməsi | DG |
| 02 | **Meşə təsərrüfatı və bu sahədə xidmətin göstərilməsi** |  |
| 0210 | Meşəçilik və meşə təsərrüfaı ilə bağlı sair fəaliyyət | DG |
| 0220 | Ağac tədarükü | DG |
| 0230 | Yabanı bitən qeyri-ağac məhsullarının yığılması | DG |
| 0240 | Meşə təsərrüfatı (meşə becərmə və ağac tədarükü) sahəsində xidmətlərin göstərilməsi | DG |
| 03 | **Balıqçılıq və balıqyetişdirmə** |  |
| 0311 | Dəniz balıqçılığı | DG |
| 0312 | Çaylarda, göllərdə, su anbarlarında (şirin sularda) balıqçılıq | DG |
| 0321 | Dəniz balıqyetişdirilməsi | DG |
| 0322 | Şirin su hövzələrində balıqyetişdirmə | DG |

İndekslərin formalaşması əsasən üç mərhələdən ibarətdir. *Birinci mərhələdə* məhsulla bağlı fərdi məlumatlar toplanır və hər bir məhsul müvafiq məhsul qruplarında cəmlənir. Daha sonra hər bir məhsulun xüsusi çəkisinə görə məhsul qrupu üzrə məlumatlar alınır. *İkinci mərhələdə* hər bir məhsul qrupunun xüsusi çəkiləri əsasında sahələr üzrə məlumatlar formalaşdırılır. *Üçüncü mərhələdə isə* təsnifatın strukturundan asılı olaraq siniflər, qruplar, bölmələr, seksiyalar və ümumi istehsal indeksi hesablanır.

Ümumi istehsal indeksinin hesablanması məhsul səviyyəsində məlumatların toplanmasından başlayır. Məhsullar və onların qruplar üzrə bölgüsü Məhsul Növləri Təsnifatı əsasında aparılır.

**8. Kənd təsərrüfatı, meşə təsərrüfatı və balıqçılıq üzrə istehsal**

**indeksinin hesablanması**

Kənd təsərrüfatının inkişafı vəziyyətini qiymətləndirmək məqsədilə ümumi məhsul (buraxılış) üzrə istehsal indeksinin dəyişməsi göstəricisindən istifadə edilir.

İstehsal indeksinin hesablanması məlumatların ardıcıl ümumiləşdirilməsi metoduna əsaslanır. Bu metoda əsasən, daha böyük məcmuların indeksləri tərkib elementləri üzrə fərdi indekslərin orta indeksini əks etdirir.

Hesablama mərhələlər üzrə aparılır və bitkiçilik və heyvandarlıqda istehsal olunmuş məhsulun hər bir növü üzrə fərdi indekslərin aşağıdakı düstur əsasında müəyyənləşdirilməsi ilə başlayır.

*(7)*

*burada:*

– məhsul növünün fərdi indeksi;

və – müvafiq olaraq hesabat və baza (əsas) dövrlərində istehsal olunmuş məhsulun natural ifadədə miqdarıdır.

Daha sonra ayrılıqda bitkiçilik və heyvandarlıq sahələri üzrə istehsalın həcminin dəyişməsini xarakterizə edən qrup indeksləri müəyyən edilir. Qrup indeksləri hesablanarkən çəki kimi baza dövrünün qiymətlərilə baza dövründəki kənd təsərrüfatı məhsullarının dəyəri götürülür.

*(8)*

*burada:*

– qrup istehsal indeksləri;

– məhsul növünün fərdi indeksi;

– baza dövrünün qiymətlərilə baza dövrü məhsulunun dəyəridir (cəmlənmədə çəki kimi götürülür).

İllik dövriliklə bitkiçilik və heyvandarlıq sahələri üzrə istehsalın həcminin dəyişməsini xarakterizə edən qrup indeksi Laspeyres düsturu ilə hesablanır:



*(9)*

*burada:*

 - *i* məhsulun *0* (baza) dövründə qiyməti;

 - *i* məhsulun *0* (baza) dövründə miqdarı;

 - *i* məhsulun *t* (hesabat) dövründə miqdarı;

Məhsul buraxılışının natural göstəriciləri deyil, yalnız dəyər kəmiyyətləri olan (məsələn, göstərilmiş kənd təsərrüfatı xidmətlərinin həcmi, meşəçilik və ağac tədarükündə istehsal olunmuş məhsulun (işlər, xidmətlər) həcmi) tərkib hissələri üzrə qrup indeksləri müəyyənləşdirilərkən qiymət indeksindən istifadə etməklə deflyasiya həyata keçirilir.

*(10)*

*burada:*

– qrup istehsal indeksi (dəyər ifadəsində olan tərkib hissələri üçün);

və – müvafiq olaraq hesabat və baza dövrlərində ümumi buraxılışın müvafiq tərkib hissəsinin dəyər ifadəsində həcmləri;

– müvafiq tərkib hissəsi üzrə istehsalçı qiymət indeksidir.

Deflyasiya metoduna dair nümunə aşağıda verilir:

Cədvəl 2.

|  |  |  |  |  |  |  |
| --- | --- | --- | --- | --- | --- | --- |
|  | T0 dövründə | | | T1 dövründə | | |
| Cari qiymətlərlə  məhsulun dəyəri (pxq), manat | Qiymət indeksi, faizlə | Müqayisəli qiymətlərlə məhsulun dəyəri, manat | Cari qiymətlərlə  məhsulun dəyəri (pxq), manat | Qiymət indeksi, faizlə | Müqayisəli qiymətlərlə məhsulun dəyəri, manat |
| “A” məhsulu | 110.00 | 100.0 | 110.00 | 120.00 | 107.2 | 111.94 |
| Müqayisəli qiymətlə məhsulun dəyəri cari dövrün faktiki qiymətləri ilə məhsulun dəyərinin həmin dövr üzrə qiymət indeksinə bölünməsi yolu ilə tapılır. Bu nümunədə *T0* baza dövrü üçün məhsulun dəyəri – 110 manat - hesablama yolu ilə tapılır. (məsələn, 110.00/100 x 100). *T1* dövrü üçün məhsulun dəyəri 111.94 manat təşkil etmişdir (120 manat/107.2 x 100)  Cədvəldəki göstəricilərdən istifadə edilərək “A” məhsulunun hesabat dövründəki dəyəri ilə baza dövrünün dəyəri müqayisə edilir (111.94 manat/110 manat =1.0176 x 100 = 101.8%). | | | | | | |

Bitkiçilikdə bitməmiş istehsal dəyərinin dəyişməsi indeksini hesablayarkəndeflyator kimi əvvəlki ildə torpağın 1 hektarına düşən bitməmiş istehsal xərclərinin ölçüsünün dəyişməsi barədə məlumatlardan istifadə olunmalıdır. Bu məlumatlar işlərin və həmin işlərə çəkilən ümumi xərclərin aparıldığı sahələrin ölçüsündən asılı olaraq hesablanır.

Qrup indeksləri əsasında bütövlükdə kənd, meşə və balıqçılıq təsərrüfatlarında ümumi buraxılışın dəyişməsini əks etdirən yekun istehsal indeksi hesablanır.

*(11)*

*burada:*

- kənd, meşə və balıqçılıq təsərrüfatlarında ümumi məhsul (xidmət) buraxılışının ümumi (yekun) istehsal indeksi;

- tərkib hissələri üzrə qrup istehsal indeksi;

– baza dövründə həmin dövrün qiymətlərilə ümumi buraxılışın tərkib hissəsinin dəyəridir (cəmlənmədə çəki kimi götürülür).

Bütövlükdə kənd, meşə və balıqçılıq təsərrüfatlarında ümumi buraxılışın dəyişməsini əks etdirən yekun indeksin hesablanmasına dair nümunə Əlavə 2-də verilir. Bundan əlavə, son 3 (üç) il üzrə hesablamalar Əlavə 3-10-da göstərilir.

**Əlavə 1**

**Bitkiçilik və heyvandarlıq, ovçuluq və bu sahələrdə xidmətlərin göstərilməsi üzrə ümumi məhsul (xidmət) buraxılışının hesablanma sxemi**

|  |  |  |  |  |  |
| --- | --- | --- | --- | --- | --- |
|  | Məhsul növləri | Ölçü vahidi | Orta illik istehsalçı qiyməti (hesabat dövrü üzrə orta) | Natural ifadədə istehsal | Cari qiymətlərlə dəyər, min manatla (süt.1x süt.2)/1000 |
| A | B | C | 1 | 2 | 3 |
| 1 | Bitkiçilik və heyvandarlıq, ovçuluq və bu sahələrdə xidmətlərin göstərilməsi üzrə ümumi məhsul buraxılışı  (sət.2 + sət.3 + sət.4 + sət.5+ sət.6) | min manat | x | x |  |
| 2 | Heyvandarlıqda istehsal olunmuş məhsul (2.1-dən 2.8-dək bütün sətirlərin cəmi) | min manat | x | x |  |
|  | o cümlədən: |  |  |  |  |
|  | Kəsim üçün satılmış mal-qara və quşların diri çəkisi: |  |  |  |  |
| 2.1 | iribuynuzlu mal-qara | ton |  |  |  |
| 2.2 | qoyun və keçilər | ton |  |  |  |
| 2.3 | ... |  |  |  |  |
| 2.4 | inək südü | ton |  |  |  |
| 2.5 | toyuq yumurtası | min ədəd |  |  |  |
| 2.6 | yun | ton |  |  |  |
| 2.7 | ... |  |  |  |  |
| 2.8 | istehsal olunmuş digər heyvandarlıq məhsulları | min manat | x | x |  |
| 3 | Bitkiçilikdə istehsal olunmuş məhsul (3.1-dən 3.5-dək bütün sətirlərin cəmi) | min manat | x | x |  |
|  | o cümlədən: |  |  |  |  |
| 3.1 | buğda | ton |  |  |  |
| 3.2 | kartof | ton |  |  |  |
| 3.3 | pomidor | ton |  |  |  |
| 3.4 | xiyar | ton |  |  |  |
| 3.5 | ... |  |  |  |  |
| 4 | Bitkiçilikdə bitməmiş istehsal dəyərinin dəyişməsi | min manat | x | x |  |
| 5 | Göstərilən kənd təsərrüfatı xidmətlərinin həcmi | min manat | x | x |  |
| 6 | Ovçuluq və bu sahədə xidmətlərin göstərilməsi | min manat | x | x |  |

**Əlavə 2**

**Kənd, meşə və balıqçılıq təsərrüfatlarında istehsal indeksinin hesablanma nümunəsi**

**(nümunə şərtidir)**

|  |  |  |  |  |  |  |
| --- | --- | --- | --- | --- | --- | --- |
|  | Natural ifadədə məhsul istehsalı | | Fərdi istehsal indeksləri (məhsul növləri üzrə), %-lə | Baza dövrü məhsulunun dəyəri,  mln. manat | Əvvəlki ilə nisbətən istehsal indeksi (tərkib hissələri üzrə), %-lə |  |
| hesabat ili | əvvəlki il |
|  | 1 | 2 | 3 = süt.1/süt.2 % | 4 | 5 |  |
| Kənd, meşə və balıqçılıq təsərrüfatlarında ümumi məhsul (xidmət) buraxılışı | x | x | x | 69520 | 102.2 | 102.2 = (103.3 x 61420 + 99.5 x 3500 + 104.3 x 1740 + 80.2 x 2860) / 69520 |
| Bitkiçilik və heyvandarlıq, ovçuluq və bu sahələrdə xidmətlərin göstərilməsi üzrə ümumi məhsul (xidmət) buraxılışı | x | x | x | 61420 | 103.3 | 103.3 = (116.6 x 37990 + 90.4 x 20100 + 101.1 x 950) / 61420 |
| Heyvandarlıqda istehsal olunmuş məhsul | x | x | x | 37990 | 116.6 | 116.6 = (125.0 x 22000 + 105.1 x 15990) / (22000 + 15990) |
| o cümlədən: |  |  |  |  |  |  |
| iribuynuzlu mal-qara | 125 | 100 | 125.0 | 22000 | x |  |
| inək südü | 410 | 390 | 105.1 | 15990 | x |  |
| Bitkiçilikdə istehsal olunmuş məhsul | x | x | x | 20100 | 90.4 | 90.4 = (87.1 x 16740 + 107.1 x 3360) / (16740 + 3360) |
| o cümlədən: |  |  |  |  |  |  |
| buğda | 540 | 620 | 87.1 | 16740 | x |  |
| tərəvəz | 300 | 280 | 107.1 | 3360 | x |  |
| Bitkiçilikdə bitməmiş istehsal dəyərinin dəyişməsi | x | x | x | 950 | 101.1 | Deflyasiya metodu ilə hesablanmışdır |
| Göstərilmiş kənd təsərrüfatı xidmətlərinin dəyəri | x | x | x | 2380 | 102.4 | Deflyasiya metodu ilə hesablanmışdır |
| Ovçuluq təsərrüfatlarında istehsal olunmuş məhsul (xidmət) | x | x | x | 3500 | 99.5 | Deflyasiya metodu ilə hesablanmışdır |
| Meşəçilik və ağac tədarükündə istehsal olunmuş məhsul (xidmət) | x | x | x | 1740 | 104.3 | Deflyasiya metodu ilə hesablanmışdır |
| Balıq ovu və dəniz məhsullarının yetişdirilməsi (xidmət) | x | x | x | 2860 | 80.2 | Deflyasiya metodu ilə hesablanmışdır |